SAD su stvorile Kosovo, one mogu i da ga rasture – DnevniZurnal\nSAD su stvorile Kosovo, one mogu i da ga rasture\nPosted by Napisao admin May 26, 2021 32 Views\nBivši ambasador i ministar spoljnih poslova Vladislav Jovanović kaže da će SAD koristiti Aljbina Kurtija u daljem pokušaju da “isteraju Beograd iz političkog skloništa u kome se oslanja na međunarodno pravo i legalitet, na otvoreniji prostor u kome bi odustao od stava da neće priznati nezavisnost Kosova”.\nPovodom najavljenog susreta ruskog i američkog predsednika Vladimira Putina i Džozefa Bajdena, koji je zakazan za 16. jun u Ženevi, bivši jugoslovenski diplomata navodi da će pomenuti susret biti “posvećen pre svega rešavanju osetljivih pitanja zaštite od problema širenja nuklearnog i raketnog naoružavanja i naglašava da je Balkan mesto sukoba njihovih interesa, ali u ovom trenutku ne predstavlja proiritet”.\n“Balkan je mesto sukoba njihovih interesa, ali u ovom trenutku ne predstavlja prioritet. Ne verujem da će Bajden od Putina zahtevati da zauzme neutralniji stav kada je ovaj region u pitanju“, kaže Jovanović za Kosovo onlajn.\nPo njegovim rečima, Amerika će koristiti Aljbina Kurtija u daljem vršenju pritiska na Srbiju u cilju izlaska iz političkog skloništa na otvoreniji prostor.\n“Kosovo je u američkim rukama, Amerika ga je stvorila i može i da ga rasturi, ukoliko je to u njenom interesu. Smatram da oni koriste Aljbina Kurtija kao što su nekada koristili Ramuša Haradinaja kome su dopustili da godinu i po dana drži takse nametnute Srbiji, bez ikakvih sankcija.\nTakse su lošije uticale na život građana Kosova, ali one su zapravo imale za cilj dalju destabilizaciju dijaloga i pozicije Srbije u pregovorima. Kao što su koristili Haradinaja, sada koriste Kurtija kao sredstvo pritiska na Srbiju.\nAmerika nije zadovoljna sadašnjim principijelnim stavom Srbije i žele da je izvuku na otvoreniji prostor u kome se neće zaklanjati iza stava da se neće odreći Kosova.\nKurti je tu da izvuče Srbiju iz takta, jer su na strani Srbije legalitet i međunarodno pravo na koje, sa druge strane, ne može da utiče ni demonstracija sile koja ostaje kao sredstvo pritiska”.\nPo njegovim rečima, vojne vežbe koje su se prethodnih nedelja odvijale na Balkanu takođe su deo priprema za predstojeći susret dva predsednika.\n“Vojne vežbe koje su se odvijale na Balkanu su takođe deo pripreme za predstojeći susret dva predsednika. Pritisak ide u dva pravca, prema Rusiji kojoj je demonstrirana vojna moć na Balkanu, što treba da pošalje poruku Rusiji da se drži podalje od regiona i poruka Srbiji da je ostrvo u moru zemalja koje imaju podršku Amerike.\nStatus vojne neutralnosti koji ima Srbija zahteva stalni oprez i napor u održavanju prijateljskih odnosa sa akterima na međunarodnoj sceni“, ističe Jovanović.


Ministri Crne Gore, Ukrajine i Sjeverne Makedonije i o autokefalnosti CPC\n14. 05. 2022 20:47\nBERLIN - Ministar spoljnih poslova Crne Gore Ranko Krivokapić danas se sastao sa šefovima ukrajinske i makedonske diplomatije Dmitrom Kulebom i Bujarom Osmanijem u Berlinu, a tokom odvojenih razgovora, kako je saopšteno crnogorskog Ministarstva spoljnih poslova, između ostalog, dotakli su se i pitanja autokefalnosti takozvane Crnogorske pravoslavne crkve.\n05. 05. 2022 20:29\nPODGORICA - Predsjednik Vlade Crne Gore Dritan Abazović, dok je bio koordinator bezbjednosnih službi, nije uradio ništa povodom dopisa koje je Evropol dostavio u julu prošle godine o policajcima - saradnicima "kavačkog" kriminalnog klana, izjavio je bivši crnogorski premijer Zdravko Krivokapić.\n30. 04. 2022 15:06\nPODGORICA - Bivši crnogorski premijer Zdravko Krivokapić odbio je danas da obavi primopredaju dužnosti novom predsjedniku Vlade Dritanu Abazoviću.\nKrivikokapić o prijetećim porukama: Osmišljene za stvaranje panike\n01. 04. 2022 21:29\nPODGORICA - Crnogorske službe bezbjednosti reagovaće preventivno i spriječiti eventualne akcije koje imaju za cilj ugrožavanje bezbjednosti građana, poručio je predsjednik Vlade Crne Gore u ostavci Zdravko Krivokapić.\n28. 03. 2022 22:49\nPODGORICA - Rezultati lokalnih izbora u Beranama i Ulcinju su veliki poraz onih koji predstavljaju konstituente manjinske vlade, poručio je danas crnogorski premijer Zdravko Krivokapić.\nKrivokapić: Rizičan eksperiment\n02. 03. 2022 09:08\nPODGORICA - Manjinska vlada, koja samo u određenim medijima djeluje ozbiljno, u suštini je veoma neozbiljan i rizičan eksperiment, kaže odlazeći premijer Crne Gore Zdravko Krivokapić.\nKrivokapić: Izdaju ne zaboravljamo\n26. 02. 2022 15:52\nPODGORICA - Premijer Crne Gore Zdravko Krivokapić rekao je na današnjem skupu u Beranama, na kojem je predstavljen program pokreta "Berane sad", da snaga i energija ovog pokreta vraćaju nadu.\nKrivokapić: Crna Gora postaje država svih građana\n20. 02. 2022 15:43\nPODGORICA - Crna Gora polako, ali sigurno postaje država svih građana i za sve njih će, bez razlike, podjednako važiti Ustav i zakoni, poručio je danas predsjednik odlazeće Vlade Zdravko Krivokapić.\nAbazović: Ova Vlada odradila mandat\n04. 02. 2022 15:15\nPODGORICA - Potpredsjednik Vlade Crne Gore Dritan Abazović izjavio je da je aktuelna Vlada odradila mandat do kraja i da očekuje njen pad danas u parlamentu.\n03. 02. 2022 13:47\nPODGORICA - Premijer Zdravko Krivokapić u vanrednom obraćanju građanima poručio je da zna da će na sutrašnjoj sjednici Skupštine biti izglasano nepovjerenje njemu i njegovoj vladi, što je, kako je rekao, samo završnica ranije dogovorenog plana pojedinaca sa aktuelnim šefom države Milom Ðukanovićem.\nKrivokapić neće na saslušanje u vezi s kokainom, obavijestio Odbor\n31. 01. 2022 12:18\nPODGORICA - Crnogorski premijer Zdravko krivokapić pismom je obavijestio Odbor za odbranu i bezbjednost da neće prisustvati sjednici na kojoj je trebalo da bude saslušan u vezi s posljednjom zapljenom pola tone kokaina u magacinu kompanije "Voli".\nKrivokapić i Abazović na saslušanju o zapljeni kokaina\n31. 01. 2022 09:33\nPODGORICA - Odbor za bezbjednost i odbranu trebalo bi danas da obavi kontrolno saslušanje čelnike vlade, policije i tužilaštva u vezi s aktuelnim slučajem zapljene oko 500 kilograma kokaina.


Početna » Politika » Selaković osudio isticanje zastave Kosova na video sednici SBUN\n„Nemam izbora nego da protestujem zbog isticanja simbola takozvane državnosti Kosova“, rekao je Selaković i dodao da Kosovo „zloupotrebljava video sednicu što je apsolutno neprihvatljivo i predstavlja flagrantno kršenje pravila Saveta bezebdnosti UN“.\nNajveće žrtve sukoba na Kosovu i Metohiji su nevini civili, bez obzira da li su Srbi, Albanci ili druge nacionalnosti, ocenio je šef diplomatije Srbije Nikola Selaković, dok je kosovska ministarka inistranih poslova Donika Gervalja rekla da će samo istina o tome šta se dogodilo pomoći Srbiji da neguje dobrosusedske odnose.\nSelaković je, u ponovljenom obraćanju članovima Saveta bezbednosti Ujedinjenih nacija, ukazao na propagandu Prištine da je 20.000 albanskih žena silovano tokom sukoba na Kosovu, dok je posebno oformljena komisija konstatovala da je od 2018. godine podnetno 1.414 izveštaja o takvim zločinima, od kojih je 912 prihvaćeno.\nPriština se služi propagandnim metodama i lažima, a jasno je da je bilo žrtava na svim stranama u sukobu, predočio je Selaković i ukazao da Srbija osuđuje svaki čin seksualnog nasilja i želi pravdu za sve žrtve.\nSpekulisanje brojevima ne doprinosi ispunjenju pravde i uspostavljanju procesa pomirenja, dodao je on, ukazavši da je cilj tvrdnji Prištine o genocidu Beograda nastavak širenja kampanje mržnje i neprijateljstva prema srpskom narodu.\nSve strane počinile su zločine i žrtve su na svim stranama, treba da osudimo sve zločine i saosećamo sa svima, kazao je on.\nMinistarka spoljnih poslova Kosova Donika Gervala poručila je danas članovima Saveta bezbednosti Ujedinjenih nacija da je Kosovo spremno da nastavi dijalog sa Srbijom, iako je, kako Gervala tvrdi, Srbija odgovorna za masakre i genocid na Kosovu „i šire“.\n„Naša mala, ali vrlo posebna zemlja se ne plaši. Suprotno tome, nastavićemo razgovore sa odgovornima za sukobe i genocide u Bosni i na Kosovu poslednjih decenija. U Republici Kosovo ćete naći ljude sa velikodušnim i međunarodnim iskustvom koji se ne ustručavaju da podele užasna iskustva koja su doživeli da bi pronašli rešenje. Otvoreni smo i ponosni i ne bojimo se ničega i nikoga“, kazala je ona.\nGervala je rekla da je premijer Kosova Aljbina Kiurtia bilo suđeno kao studentu u Jugoslaviji i da je dve godine bio „maltretiran“ u srpskim zatvorima.\n„Zamenica predsednika Skupštine, Saranda Bogujevcu preživela je masakr kada je imala 13 godina, masakr koji su počinili Srbi i kada su joj ubijeni majka, baka, dva brata i drugi rođaci. Ta devojčica je pronađena sa 16 rana i jedva je preživela. Jednu od najmlađih parlamentarki sa najviše glasova srpske snage su silovale kada je imala samo 16 godina. Ona je glas preko 20.000 silovanih žena. Nijednom od srpskih počinilaca nije suđeno za počinjene zločine“, kazala je Gervala.\nOdgovarajući na izlaganje ministra i inostranih poslova Srbije, Nikole Selakoviću, koji je ocenio da je nezavisno Kosovo završen projekat, ona je rekla da je nezavisnost Kosova nepovratna i da bi „bilo dobro za Srbiju da to prihvati“.\nU svom govoru pred članovima Saveta bezbednosti, Gervala je pomenula i ubistvo njenog oca Jusufa Gervale.\n„Mog oca je beogradski režim ubio u stranoj zemlji, u Nemačkoj. Kažem svojoj deci da nije reč o Srbima, ali Srbija mora da napravi razliku – mora ratne zločince privesti pravdi“, kazala je ona.\nU svom govoru Gervala se osvrnula na poslednje parlamentarne izbore na Kosovu ističući da je na vlast došla nova stranka i ideologija koja se zalaže za borbu protiv korupcije i organizovanog kriminala, za vladavinu pravde i ekonomski prosperitet.\nAmbasadori pri Ujedinjenim nacijama pozdravili su danas izbor nove vlade na Kosovu i ocenili da je konstruktivan nastavak dijaloga Beograda i Prištine ključno pitanje za evropsku bezbednost.\nZamenik američkog ambasadora pri UN Ričard Mils je pohvalio učešće žena u novoj kosovskoj vladi i rekao da će SAD sarađivati sa Aljbinom Kurtijem.\nDodao da je do sada postignut napredak u pregovorima Beograda i Prištine za dobrobit građana i da treba sprovesti sve dogovoreno.\nMisija UNMIK, istakao je, treba uskoro da se privodi kraju.\nZamenik šefa ruske misije pri UN Dmitrij Poljanski je kritikovao nedostatak konstruktivnog pristupa Prištine i dodao da treba da se formira formira Zajednica srpskih opština.\nOn je protiv smanjenja ili ukidanja UNMIK-a i primanja Kosova u međunarodne organizacije.\nPoljanski je osudio napade na srpske verske i istorijske objekte i ponovo kritikovao predstavnicu Kosova i isticanje kosovske zastave.\nPredstavnik misije Francuske je istakao da Kosovo nakon izbora ima stabilne institucije koje je podržao da sprovedu reforme.\nFrancuska i EU podržavaju Kosovo u borbi protiv epidemije korona virusa, prioritet je dijalog sa Srbije koji je izazov za evropsku bezbednost.\n„Uvereni smo da nema drugog puta ni za Srbiju ni Kosovo nego da dođu do konačnog rešenja, a to je uslov za njihovo približvanje EU“, dodao je.\nPredstavnik Velike Britanije u UN je uputio „aplauz“ kosovskim institucijama i građanima na uspešno održanim izborima čiji rezultati predstavljaju „jaku volju naroda“.\nPozdravio je veću prisutnost žena u držanim organima i dodao da veliki broj žena u parlamentu treba da bude primer svima u regionu.\nVelika Britanija, naveo je, podržava i pozdravlja Kurtijevu odlučnost da se suoči sa problemima u vladavini prava.\n„Podstičemo Srbiju i Kosovo da nastave konstruktivni dijalog kako bi došli do sveobuhvatnog sporazuma o normalizaciji koji će doneti benefite ljudima u obe zemlje“, rekao je on.\nAmbasador Kine u UN Dai Bing je rekao da je pitanje Kosova ključno za mir i stabilnost Balkana i cele Evrope.\nPozvao je na poštovanje rezolucije 1244 i saradnju kako bi dve strane došle do rešenja u dijalogu.\nOcenio je da su odnosi Beograda i Prištine sada stabilni, a da je progres već napravljen.\nTakođe je pozvao na sprovođenje svega do sada dogovorenog.\nNa sednici Saveta bezbednosti UN danas je razmotren novi šestomesečni izveštaj o radu Misije UN na Kosovu (UNMIK) koji obuhvata period od 16. septembra 2020. do 15. marta 2021. godine.\nPrenos sednice prekinut ubrzo pošto je počela, zato što je predstavnik Rusije Dimitrij Poljanski zatražio da predstavnica Prištine promeni ili ukloni zastavu Kosova navodeći da „Kosovo nije opštepriznata država“.\nPotom je predstavnik Vijetnama, zemlje koja predsedava sednicom, zatražio da sednica bude zatvorena zbog konsultacija, nakon čega je sednica nastavljena.\nNa video sednici učestvuje i šef srpske diplomatije Nikola Selaković kojem je ovo prvi put da učestvuje na sednici Saveta bezbednosti UN.\nKosovoSavet bezbednosti Ujedinjenih nacijaUjedinjene nacijeBeograd\n13 reagovanja na “Selaković osudio isticanje zastave Kosova na video sednici SBUN”


Mladi budućnost Svrljiga i razvoja opštine\nMladi su budućnost Svrljiga, budućnost razvoja i budućnost cele Srbije zaključeno je na jučerašnjem skupu mladih koji je održala Ujedinjena seljačka stranka u prostorijama Centra za turizam, kulturu i sport.\nMladi su prepoznali zdravu politiku Ujedinjene seljačke stranke, njeno zalaganje za razvoj i budućnost dece i mladih, kako u gradu tako i na selu, poručili su sa pozornice visoki funkcioneri Ujedinjene seljačke stranke.\nIzveštaj o radu i daljim koracima za bolju budućnost Svrljižana izneo je predsednik omladine USS Marko Mladenović, inače pomoćnik predsednika Opštine Svrljig i direktor ZZ ”Svrljižanka”.\nMladenović je podsetio šta je opštinsko rukovodstvo do sada uradilo po pitanju mladih, kroz razne akcije i izgradnje sportskih terena, fitnes centra i sl. i nagovestio da se pripremaju novi projekti koji će znatno poboljšati život mladih u Svrljigu.\nPrisutnima se obratio i predsednik Foruma mladih USS Miroslav Marković koji je istakao da jučerašnji skup nije deo nikakve predizborne kampanje.\nMi se naših članova i simpatizeta ne sećamo samo pred izbore, već svakog dana razgovaramo sa njima, razmenjujemo ideje, rešavamo probleme, gradimo budućnost, rekao je Marković.\nGlavni cilj stranke je selo i razvoj sela i poljoprivrede, ali i pored toga ogromna pažnja se posvećuje i mladim ljudima, istakla je predsednica IO USS Jelena Trifunović – predsednica svrljiške opštine.\nPre tačno 10 godina u Septembru izabrana sam za odbornika u SO Svrljig ispred Ujedinjene seljačke stranke. U to vreme nije bilo kul biti u USS, danas nije kul reći da ste seljak, trudimo se da to iskorenimo. U Svrljigu je kul biti seljak, biti seljak znači imati narodnog poslanika u Skupštini Republike Srbije, biti seljak znači imati predsednika Opštine, poručila je predsednica IO USS i predsednica opštine Svrljig Jelena Trifunović.\nU nastavku prisutnima su se obratili i narodni poslanik Milija Miletić, mladi članovi OO USS Svrljig i predstavnici SNS GO Pantelej.\nPrevPrethodnaObeležen Evropski dan jezika\nSledećaDERBI: ”Svrljig” savladao prvoplasirani ”Dunav”Next\novo je strasno i sramota…ovaj marko je do juce bilo gde da se nalazio..da li na basketu, da li u gradu, kaficu, kladionici…pljuvao i sve i svasta pricao za Miliju (Cumelu)…a sada mu samo nogice vire..A i ovaj Mirko nije nista bolji..ovo je strasno..samo se guraju kako bi dobili posao i sebe obezbedili..a ovo sto pricaju za decu..briga njih…pogotovu ove dece sa sela. TOLIKO


Mali iz Vašingtona: Traže nam priznanje, na stolu i ekonomski paket. Najteži pregovori ikada - Biznis Telegraf.rs\nSiniša Mali, ministar finansija koji je deo delegacije Srbije, rekao je u prvom obraćanju iz Vašingtona da su u toku teški pregovori za Srbiju.\n- Mi smo došli sa idejom da podignemo ekonomiju, a onda dobijete papir sa tačkom koja traži priznanje - rekao je ministar.\nMali je izjavio da je na sastanku u Beloj kući na stolu papir čija jedna tačka podrazumeva međusobno priznanje Srbije i Kosova. On je novinarima iz Srbije rekao da se na predsednika Vučića vrši ogroman pritisak.\nSiniša Mali o sastanku u Vašingtonu #dijalog #vasington #pregovori #kosovo #tacka10 #priznanje #ekonomija pic.twitter.com/q7Sd4Y4AW1\n— Telegraf (@telegrafrs) September 3, 2020\nOd dvadesetak prisutnih ljudi, ne samo Albanaca, na svaku reč naše delegacije reaguju veoma agresivno, protiv nas, rekao je ministar.\nMali je kazao da je bilo veoma malo ekonomskih tema.\nDelegacija Republike Srbije je došla u Vašington i @whitehouse sa agendom o podizanju ekonomije regiona, o investiranju tri-četiri milijarde evra u infrastrukturu, sa idejom da podstiče poljoprivredu, privredu, da se grade stanovi za mlade. To je bila platforma, a onda je pred predsednika Aleksandra Vučića @buducnostsrbijeav stavljen papir sa 16 tačaka, gde tačka 10. podrazumeva međusobno priznanje. Ogroman je pritisak, predsednik se bori, i kao što je već istakao - predaja nije opcija! 🇷🇸\nA post shared by Siniša Mali (@mali_sinisa) on Sep 3, 2020 at 10:20am PDT\n- Dobili smo nikada gori papir od kada su krenuli pregovori sa Prištinom. Bilo je 16 tačaka na papiru, na stolu, od kojih 10 tačka podrazumeva međusobno priznanje - rekao je Mali.\nEkonomski paket vredan milijarde\nTeški pregovori/Foto: Instagram/mali_sinisa\nPrema nezvaničnim informacijama, na stolu je i ekonomski paket vredan nekoliko milijardi.\nPredsedniku Srbije Aleksandru Vučiću , na početku sastanka sa predstavnicima Prištine u Beloj kući, uručen je papir po kojem Srbija danas treba da prizna nezavisno Kosovo. Opširnije u našem BLOGU UŽIVO.\nŠta tačno piše u tački 10: pic.twitter.com/KEgkY6VpDi\nIako je specijalni savetnik američkog predsednika Ričard Grenel rekao da će u četvrtak u Vašingtonu „na stolu“ biti samo ekonomska pitanja, nije isključio mogućnost da se u nastavku u razgovorima otvore i druga, politička, pitanja\nŠta će biti servirano na ekonomskom stolu danas? SAD bi radna mesta, Srbija puteve, letove, pruge...\ndijalog begrada i prištine\nDonaruma napustio kamp Italije zbog PSŽ-a, potpismo će zaraditi 60 miliona evra


Održana tribina „Iran nakon Hamneija“\nTribina „Iran nakon Hamneija“ održana je u utorak 29. avgusta u Klubu „Tribina mladih“ Kulturnog centra Novog Sada. Autor i predavač bio je Nemanja Starović, istoričar.\nNa početku tribine, Starović je naglasio da se poslednjih godina u Iranu dešavaju dinamične promene na unutrašnjem, ali i na spoljno-političkom planu. Potom je autor tribine dao nekoliko faktografskih podataka o ovoj islamskoj, zapadnoazijskoj državi ogromnih demografskih potencijala. Iran, naime, ima 80 miliona stanovnika od kojih je više od polovine mlađe od 35 godina. Demografske procene govore da će ova zemlja za dvadesetak godina premašiti i 100 miliona žitelja.\nIran ima bogatu istoriju, ali i ekonomske,spoljno-političke, bezbednosne i sigurnosne potencijale što ovu zemlju čini silom prvog reda u njenom regionu.\n-Sveukupno gledajući, na međunarodnom planu, pripada grupi jakih država, odmah iza najvećih svetskih super sila, mada je njegovo okruženje na neki način nepovoljno. Okružuje ga nekoliko snažnih država – sa severne strane deli ga samo Azerbejdžan i Kaspijsko jezero od Rusije, sa druge strane Persijskog zaliva je Saudijska Arabija, na zapadu je suočen sa Izraelom, dok na istoku ima, takođe, nuklearnu silu Pakistan – ocenio je Starović.\nSuprotno uvreženom mišljenju, istakao je dalje Starović, etnička struktura Irana je, pri tom, veoma raznovrsna: dominantna nacija, Persijanci, čine tek oko 60 procenata stanovništva, Azera ima oko 20 odsto, a tu je još čitav niz pripadnika drugih nacija. Iran predstavlja centar Šiitskog sveta na planeti, a pogotovo u regionu Persijskog zaliva, jer ovde živi 90 odsto pripadnika šiitsko-islamske verosipovesti.\n-Ekonomska snaga ove države sastoji se u tome što kontroliše 10 procenata ukupnih planetarnih rezervi nafte. Geopolitički položaj Irana je takav da praktično zajedno sa državom Oman kontroliše prolaz kroz Ormuski tesnac, jedno od uskih grla u globalnoj svetskoj trgovini. Ovuda prolazi 35 procenata svetskog prometa nafte vodenim putem.\nGovoreći o političkom istorijatu Irana, Starović je podsetio na 1907. godinu, kada je na osnovu sporazuma između ruske carevine i Britanaca došlo do podele zone uticaja u još uvek formalno nezavisnom Iranu. Naredni značajan istorijski događaj zbio se 1920. godine, a reč je o vojnom puču koji je predvodio Mohamed Reza Kan koji se posle nekoliko godina proglasio kraljem i osnivačem dinastije Pahlavi.\nOn je u narednom periodu, po ugledu na oca turske nacije Kemala Ataturka, pokušavao da sprovede obimne društvene i državne reforme, brzu modernizaciju države. U Drugom svetskom ratu, Iran je pokušavao da bude neutralan, ali 1941. godine SSSR i Velika Britanija ponovo cepaju teritoriju Irana na dva dela, te ova država postaje veoma važan koridor za snabdevanje Sovjetskog Saveza od strane zapadnih saveznika, pogotovo u kontekstu veoma važnih bitaka na Kavkazu.\nDa bi ojačali svoju strategiju, saveznici su 1941. godine inicirali da Mohamed reza Pahlavi, sin kralja, sa vlasti zbaci svog oca i uz pomoć saveznika proglasi sebe kraljem. Njegova vladavina trajala je 38 godina.\nGodine 1979. izbila je Iranska revolucija koja je ovu državu iz kraljevine, pod vođstvom šaha Mohameda Reze Pahlavija, transformisala u islamsku republiku pod ajatolahom Homeinijem, vođom te revolucije. Već 1980. godine, posle kopneno-vazdušne invazije iračkih snaga na Iran, započeo je rat između vojnih snaga Islamske Republike Irana i Iraka koji je trajao od septembra 1980. do avgusta 1988. godine što ga čini najdužim konvencionalnim ratom u 20. veku.\nU današnjem Iranu aktuelno je pitanje ko bi mogao da bude novi vođa, pošto je raniji predsednik, čovek sa najvećim autoritetom u taboru reformista, Akbar Hašemi Rafsandžani (83) umro januara ove godine. Njegova smrt dovela je u situaciju reformiste da mogu da računaju samo na postojećeg predsednika Hasana Ruhanija.\n– Zvuči pomalo apsurdno na prvi pogled, ali ja bih veće šanse za izborno mesto vrhovnog vođe dao Ibrahimu Reisiju, koji je u maju izgubio predsedničke izbore sa 38 procenata glasova. On je i ubačen u tu trku da stekne prepoznatljivost u javnosti i da postane ozbiljan kanidat za nove, važnije izbore – prognozirao je na kraju tribine Starović.


Edukacije | Banjalučki centar za ljudska prava\nU cilju ostvarivanja svojih ciljeva, Banjalučki centar za ljudska prava kontinuirano vrši edukacije o ljudskim pravima, pravu ljudskih prava, građanskom aktivizmu i generalnom pravu, kroz višestepene obrazovne djelatnosti u sklopu krovne BCE djelatnosti: „Edukacija o ljudskim pravima”.\nKonferencije, seminari, radionice, treninzi, izložbe, direktne akcije i sl. koje Centar organizuje samostalno ili u saradnji sa partnerima su prevashodno usmjerene na bolje upoznavanje građana, a prevashodno pravnika, politikologa, novinara i studenata društvenih nauka sa ljudskim pravima, pravom i novinama koje dolaze sa razvojem ljudskih prava i demokratije.\nOd 2015. do 2019. godine u sklopu edukacija o ljudskim pravima organizovali smo preko osamdeset različitih vrsta eksternih i internih edukacija o ljudskim pravima, pravu ljudskih prava i pravu generalno.\nViše o edukacijama Banjalučkog centra za ljudska prava možete saznati klikom ovdje, kao i na našoj Fejsbuk i Instagram stranici.


U Bihaću protesti zbog migrantske krize – infoUSK );\nU Bihaću protesti zbog migrantske krize\nViše hiljada migranata u gradu na Uni nije adekvatno smješteno i zbrinuto\nU Bihaću se održava mirno okupljanje građana, na kojem se traži rješenje situacije s brojnim migrantima u ovom gradu.\nOrganizatori su ponovo napomenuli da ovo nisu protesti protiv migranata, nego apel građana za hitno rješavanje trenutačno neprihvatljive situacije.\nOdmah na početku je istaknuto da je nedopustivo da više hiljada migranata u gradu na Uni nije adekvatno smješteno i zbrinuto, te da to u posljednje vrijeme utječe i na sigurnost građana.\nPodsjećamo, porodice s djecom njih oko 400, za sada su smještene u Hotelu „Sedra“, koji je popunjen do posljednjeg mjesta, no to nije dovoljno za sve one kojima je potreban adekvatan smještaj.\nU Ministarstvu sigurnosti nemaju ništa novo reći kada je u pitanju migrantska kriza, izuzev da oni „rješenja nemaju“ , te da će sve učiniti da što prije budu osposobljeni objekti u Bihaću, tačnije nekadašnji Đački dom, te prostorije bivše firme „Bira“ u koje bi trebali biti smješteni migranti.\n– Večeras iz Bihaća šaljemo poruku da smo zajednički u ovom problemu i da smo dovoljno čekali na reakciju vlasti. Tražimo od Vlade proglašenje vanrednog stanja i želimo da se migranti izmjeste iz centra grada u roku od 5 dana. MUP USK ima rok od 48 sati da zabrani ulazak migranata na područje USK – poručili su građani Bihaća, kazavši da će “ukoliko se ovi zahtjevi ne ispune blokirati ceste, granice i sve institucije.\nPrevious Očekuje se imenovanje policijskog komesara USK!\nNext Građani Bihaća blokirali magistralni put i autobusku stanicu


Dvoje mrtvih u incidentu u Kaliforniji\n► Dvoje mrtvih u incidentu u Kaliforniji\n14.11.2019 | 18:45h ► 22:28h Los Anđeles\nStudent koji je pucao na kolege u jednoj južnokalifornijskoj višoj školi je ubio jednu devojku od 16 godina i momka od 14, ranio još tri osobe i pokušao samoubistvo pucnjem u glavu, saopštile su vlasti i dodale da je on u teškom stanju. Incident se desio jutors u 7.30 po lokalnom vremenu u školi u Santa Klariti, 48 kilometara severozapadno od centra Los Anđelesa.\nOkružni šerif Los Anđelesa Aleks Vilanueva je izjavio da je šest osoba upucano, među kojima je i osumnjičeni koji ima 16 godina. Nisu objavljeni detalji o ovom incidentu kao ni motiv ni ime osumnjičenog, kome je danas rođendan.\nŠkola u kojoj se desio incident i ostale škole u tom području su zatvorene.\nUplašeni roditelji u obližnjem parku čekaju decu, koja daju izjave policiji.


„(Ne)normalni i prijatelji“ u čast Divljana iz trećeg pokušaja\nHomeKultura„(Ne)normalni i prijatelji“ u čast Divljana iz trećeg pokušaja\nTreći koncert u čast Vlade Divljana „(Ne)normalni i prijatelji“ biće održan 10. novembra u Kombank dvorani, najavili su organizatori, a specijalni gosti biće Zdenko Kolar, Bojan Gluvajić i Sara Vučenović.\nPosle dva uspešna beogradska koncerta, treći, od marta zbog pandemije prolongirani koncert u čast čuvenog muzičara Vlade Divljana u izvođenju sastava “ (Ne)normalni” i prijatelji “ biće održan 10. novembra u 20h u Kombank Dvorani. U i dalje ograničenom kapacitetu od 500 ljudi, publika će imati prilike da odsluša pesme iz svih perioda Divljanove bogate muzičke karijere, te će deo repertoara činiti i najveći hitovi grupe “Idoli”.\n(Ne)normalni inače rade aktivno i na drugom autorskom albumu, pa će publika tokom koncertne večeri imati priliku da posluša i nekoliko autorskih pesama, a sviraju u sastavu: Anja Aleksić – violina, Nenad Jelenković – vokal, akustična gitara Milan Jančurić, Saksofon, klarinet, Igor Martinko , harmonika, gitara, Miloš Jovanović, klavir Attila Benke, bubnjevi, Branislav Pavlović bas gitara.\n„Ovo je treći pokušaj trećeg beogradskog koncerta u čast Vlade Divljana, i nekako sam siguran da je 10. novembar pravi i finalni datum. Dosta smo vežbali, ovog puta zaista izlazimo na pozornicu da odsviramo najlepše pesme Vlade Divljana“, kaže Jelenkovič.\nCene goriva u Hrvatskoj najviše u istoriji


Skupština Srbije usvojila izmene i dopune poreskih i carinskih zakona | Blok vesti\nSkupština Srbije usvojila je danas izmene i dopune poreskih i carinskih zakona, kao i Zakona o republičkim administrativnim taksama.\nIzmenama i dopunama Zakona o poreskom postupku i poreskoj administraciji, kako je ranije rekao ministar finansija Siniša Mali, predviđeno je pojednostavljenje poreskih postupaka.\n“Za one koji imaju zahteve za povraćaj i preknjižavanje ili više plaćenog ili pogrešno plaćenog poreza, kao i zahteve za odlaganje plaćanja poreza koji duguju, biće omogućeno da to urade preko e-portala poreske uprave. Ubrzavamo i pojednostavljujemo procedure”, rekao je Mali.\nIzmenama i dopunama Zakona o porezima na imovinu uvode se novine u tu oblast. Mali je rekao da porez na nasleđe i poklon, kao i porez na prenos apsolutnih prava više neće raditi Poreska uprava, već će biti preneseni na lokalne samouprave.\n“To je izvor prihoda za lokalna samouprave, tako da s jedne strane smanjujemo opterećenje koje ima Poreska uprava koja može da se bavi svojim izvornim aktivnostima i ovlašćenjima, a s druge dajemo mogućnost lokalnim samoupravama da se na pravi način organizuju i da maksimiziraju naplatu poreza”, naveo je on.\nIzmenama i dopunama Zakona o republičkim administrativnim taksama ukida se i smanjuje dosta taksi, kako bi bilo umanjeno opterećenje na privredu. Izmenama i dopunama Carinskog zakona pomeraju se rokovi kada je u pitanju zastarelost carinskog duga, tako da se državi omogućava da u dužem periodu reaguje i zaštiti svoje interese.\n“Izmenama i dopunama Zakona o carinskoj službi proširuje se krug carinskih službenika koji su ovlašćeni za pokretanje carinskog prekršajnog postupka, tako da će postupci biti brži i efikasniji”, rekao je u skupštinskoj raspravi Mali.\nPrevious articleLajčak pisao Hotiju zbog najave da Vučiću neće biti dozvoljena poseta Kosovu\nNext articleBrankica Janković ponovo izabrana za poverenicu za zaštitu ravnopravnosti


Šta je prećutano o Fajzerovoj vakcini? - Srpski Glasnik\nKolumna Najnovije vesti POLITIČKI GLASNIK Vesti Vesti iz sveta VIKEND KOMENTAR\nFajzerova vakcina je zasnovana na eksperimentalnoj tehnologiji „mRNK genetičkog uređivanja” koja nikada do sada nije primenjena ni pri pravljenju običnog leka, a kamoli vakcine\nBil Gejts aktivno finansira i promoviše nove, neproverene vakcine, koje bi trebalo da nas makar delimično zaštite od grozne prevremene smrti izazvane novim koronavirusom, te nam navodno omoguće nastavak „normalnog“ života. Farmakološki gigant Fajzer je objavio rezultate ispitivanja na ljudima, za koje tvrdi da su spektakularni. Primenjena je eksperimentalna tehnologija poznata kao genetičko uređivanje (eng.: „gene editing“), tačnije RNK genetičko uređivanje – novitet koji nikada pre nije korišćen za vakcine. Pre nego što pojurimo da se pelcujemo, nadajući se imunitetu, trebalo bi da naučimo više o ovoj radikalno eksperimentalnoj tehnologiji i njenom manjku preciznosti.\nUpozorenje Fajzerovog potpredsednika\nMeđutim, izgleda da Albert Burla – direktor Fajzera – nije tako samouveren kako bi se iz njegovih tvrdnji moglo zaključiti. Istog dana kada je njegova kompanija izdala dotično saopštenje o rezultatima testiranja vakcine, prodao je 62 odsto svojih akcija u Fajzeru, zaradivši milione. Instrukciju za prodaju podesio je pomoću specijalnih mehanizama još u avgustu tako da se ne vidi da se radi o „insajderskoj prodaji“, međutim takođe se postarao da tajming bude odmah nakon američkih izbora i nelegitimnog medijskog određenja Džoa Bajdena za izabranog predsednika. Deluje kao da je Burla bio u priličnom sukobu interesa kada je istog dana izdao saopštenje za medije.\nFajzer, poznat po svojoj vijagri i drugim lekovima, uortačio se sa malom nemačkom firmom iz Majnca – Biontehom – koja je razvila radikalnu tehniku mRNK kako bi proizvela novu vakcinu protiv koronavirusa. Bionteh je osnovan tek 2008. godine. Sporazum sa Fondacijom Bila i Melinde Gejts potpisao je septembra 2019. godine, tik pred obelodanjivanje prisustva novog koronavirusa u kineskom Vuhanu i tik pre nego što je Bionteh napravio svoj berzanski debi. Sporazum je obuhvatao saradnju u oblasti razvoja nove mRNK tehnike za tretiranje kancera i HIV-a. Interesantno je da je saopštenje za medije od 5. septembra 2019. godine, u kojem se navodi kako „Gejts fondacija u Biontehu vidi potencijal za dramatično suzbijanje HIV-a i tuberkuloze u svetu“, obrisano.\nBionteh takođe ima sporazum sa jednim od najvećih proizvođača lekova u Kini – farmaceutskim društvom sa ograničenom odgovornošću „Šangaj Fosun“ (poznat i kao „Fosun farma“) – za razvoj zasebne verzije mRNK vakcine protiv koronavirusa za kinesko tržište. Aj Min Huj, predsednik globalnog programa za istraživanje i razvoj pri Fosun farma rekao je u avgustu: „Doziranje prvog kineskog subjekta [vakcinom] BNT162b1 predstavlja prekretnicu globalnog ko-razvojnog programa u Kini. Tesno sarađujemo sa Biontehom i regulatornim telima kako bismo procenili bezbednost i efikasnost BNT162b1 i drugih mRNK vakcina-kandidata“.\nAli najalarmantnija činjenica o novoj Fajzer-Bionteh vakcini na bazi genetičkog inženjeringa je to što genetički modifikovana mRNK za potrebe vakcina za ljude nikada pre nije bila odobrena. Važno je istaći da su dvogodišnja ispitivanja pacova hranjenih genetički modifikovanim kukuruzom prskanim Monsantovim „Raundapom“ bogatim glifosatom pokazala da se tumori, kao i oštećenja jetre i drugih organa, pojavljuju nakon devet meseci. Ranija ispitivanja, na osnovu kojih je Monsanto tvrdio da nema opasnosti, trajala su po tri meseca. Slično je i sa vakcinama na bazi genetički modifikovane mRNK, koje se na brzinu uvode u upotrebu nakon manje od 90 dana ispitivanja na ljudima.\nDr Majkl Jidon odgovorio je nedavno na javni komentar, postavljen na jednoj društvenoj mreži, od strane kolege iz Ujedinjenog Kraljevstva: „Sve vakcine protiv SARS-CoV-2 virusa su po definiciji nove. Nijedna od vakcina-kandidata nije u razvoju više od par meseci“. Jidon je potom dodao: „Ako bilo koja takva vakcina bude odobrena za upotrebu, u bilo kojim okolnostima koje nisu eksplicitno eksperimentalne, smatram da će se raditi o obmani primalaca u dimenzijama koje su kriminalne. Ovo iz razloga što ima tačno nula ljudi-dobrovoljaca… koji mogu da pruže više od par meseci informacija o bezbednosti nakon primanja vakcine“.\nJidon je prilično kvalifikovan za dotične kritičke komentare. Kako ističe u svom komentaru: „Imam diplomu iz biohemije i toksikologije, kao i istraživački doktorat iz farmakologije. Proveo sam 32 godine radeći na farmaceutskim istraživanjima, pretežno za razvoj novih lekova za poremećaje pluća i kože. Bio sam potpredsednik Fajzera i direktor biotehnološke kompanije koju sam osnovao (Ziarko, koji je preuzeo Novartis). Znam mnogo o razvoju novih lekova“. Dakle, bio je na vrlo visokoj poziciji u Fajzeru.\nEksperimentalna tehnologija bazirana je na prilično novoj vrsti manipulacije genima, poznatoj kao „uređivanje gena“ (eng.: „gene editing“). U čuvenom članku, objavljenom 2018. godine u Forin afersu – inače časopisu njujorškog Saveta za spoljne odnose – Bil Gejts je poneseno promovisao novu CRISPR tehnologiju za uređivanje gena kao nešto što će moći da „transformiše globalni razvoj“. Tada je istakao da njegova Gejts fondacija finansira razvoj uređivanja gena u oblasti vakcina, kao i za druge potrebe, i to već deset godina.\nNo, da li je tehnologija za cepanje i spajanje ljudskih gena toliko apsolutno bezbedna da vredi rizikovati njenu primenu u novoj eksperimentalnoj vakcini koja nikada pre nije korišćena na ljudima? Suprotno tvrdnjama Bila Gejtsa, naučni odgovor je „ne“, jer nije dokazano da je bezbedna. U stručnom članku objavljenom oktobra 2020. godine u časopisu Trendovi u genetici, autori zaključuju da je „obim mogućih molekularnih događaja usled manipulisanja genomima potcenjen, a da dotična tehnologija ostaje nepredvidiva, kako u predloženoj, tako i u drugim namenama“.\nOvi ozbiljni neželjeni efekti uopšte ne moraju biti detektovani na kliničkim ispitivanjima, naročito onim visoko pristrasnim i opterećenim sukobima interesa vakcinaških kompanija. Čak i kada dođe do otkrića značajnog neželjenog efekta, to obično biva „gurnuto pod tepih“. On navodi slučaj još jedne Gejtsove mRNK vakcine-kandidata, one Modernine, u kojem je „troje od 15 ljudskih eksperimentalnih subjekata iz visoko dozirane grupe pretrpelo ozbiljne i medicinski značajne simptome. Moderna je, međutim, zaključila da je vakcina ‘generalno bezbedna i solidno tolerisana’ (od strane organizma, prim. prev.), o čemu su korporativni mediji momentalno izvestili, zataškavajući pravu opasnost“.\nOn ističe: „Egzogena mRNK je inherentno imuno-stimulativna, što je odlika koja istovremeno može biti i korisna i štetna. Može da pruži korisnu aktivnost, a može i da inhibira ispoljavanje antigena i tako negativno utiče na imuni odgovor. Paradoksalni efekti urođenog imunog opažanja različitih formata mRNK vakcina nisu potpuno shvaćeni“. Kuihano dodaje: „Vakcina bazirana na mRNK takođe bi mogla da podstakne potentan tip 1 interferonskih reakcija (interferon je protein koji stvaraju ćelije imunog sistema, kao odgovor na prisustvo patogenih faktora kao što su virusi, bakterije, tumori, itd; prim. prev.), koji se vezuju ne samo za upale, nego i za autoimune bolesti, a mogu dovesti i do koagulacije krvi i formiranja patoloških trombova“.\nKuihano, u obimno dokumentovanom članku, piše: „Pored drugih opasnosti, virusno-vektorisane vakcine mogle bi da dovedu do mešanja sa prirodno nastalim virusima i tako proizvedu hibridne viruse sa nepoželjnim svojstvima prenosa i virulentnosti. Moguće ishode rekombinovanja je praktično nemoguće kvantifikovati precizno sa postojećim alatima i znanjem. Rizici su međutim realni, o čemu svedoče pojave mutiranih tipova virusa, pojačane patogenosti i neočekivano ozbiljnih neželjenih reakcija (uključujući smrt) nakon hazarderskih kampanja masovnih vakcinacija i prethodno neuspelih pokušaja razvoja himeričnih vakcina primenom tehnologije genetskog inženjeringa“.\nBil Gejts, proizvođači mRNK vakcina poput Fajzer-Bionteha i Moderne, te njihovi tesni saradnici kao što je dr Toni Fauči sa NIAID-a, očigledno se kockaju sa ljudskim životima u svojoj jurnjavi da nam ubrizgaju ove eksperimentalne vakcine. Važno je napomenuti da su isti dr Fauči i njegov NIAID patentirali vakcinu za denga groznicu, poznatu kao Dengvaksija, koju prodaje Sanofi-Paster, a kao „esencijalnu“ promoviše Svetska zdravstvena organizacija još od 2016. godine. Robert F. Kenedi mlađi ukazao je da su Fauči i NIAID „još od kliničkih ispitivanja znali da postoji problem paradoksalne imune reakcije“, ali su je bez obzira na to dali stotinama hiljada filipinske dece. Procenjuje se da je najmanje 600 vakcinisane dece umrlo pre nego što je država obustavila vakcinaciju.\nOčigledno je da se uvreženi princip opreznosti – „Ako imaš ozbiljne sumnje, ne čini to“ – ignoriše od strane Faučija, Fajzera, Bionteha i drugih koji jurcaju da odobre novu mRNK vakcinu za koronavirus. Tehnologija mRNK tek treba da iznedri odobren lek, a kamoli vakcinu.\nVilijam Engdal je konsultant za strateške rizike i predavač, diplomirani je politikolog Prinston univerziteta i autor bestselera o nafti i geopolitici.\nNaslovna fotografija: Frank Hoemann/SVEN SIMON/picture-alliance/dpa/AP Images\nPreuzeto sa: Novi Standard\nTags: Bil Gejts, covid-19, Fajzer, koronavirus, pandemija, vakcina


Umrla 20-godišnja studentica nakon ranjavanja na protestima u Mjanmaru\nMlada žena, 20-godišnjakinja, umrla je deset dana nakon što joj je policija pucala u glavu tokom protesta protiv puča u administrativnoj prestolnici Mjanmaru, potvrdio je član njene porodice u petak, javlja Anadolija.\nStudentica Mya Thwet Thwet Win kojoj je pucano u glavu 9. februara bila je na liječenju u kritičnom stanju.\nMya Tha Toe New, sestra žrtve, rekla je da je porodica u četvrtak odlučila isključiti aparate koji su je održavali na životu.\n- Prema riječima ljekara, mozak joj je bio mrtav nakon ranjavanja pištoljem. Pretpostavljalo se da je još živa zbog respiratora, a mi smo se dogovorili u četvrtak da ga uklonimo - izjavila je za Anadoliju telefonski u petak Mya Tha Toe New.\nDodala je da je respirator isključen u petak oko 11 sati po lokalnom vremenu.\nPolicija tvrdi da su koristili samo gumene metke za suzbijanje protesta u Naj Pi Tau. Međutim, lokalni mediji objavili su, pozivajući se na neimenovanog ljekara koji ju je liječio i na CT snimke, da je djevojka ranjena bojevom municijom.\nUbici skuvala kafu, tada su odjeknuli pucnji? Otac ubijene Srpkinje otkrio jezive detalje\nPreminuo sudija Apelacionog vijeća, moguće odlaganje presude Mladiću\nOtkriven novi soj korona virusa u Finskoj “Ne može svaki PCR test da ga detektuje”


Predsednik Kine sprečen da se obrati učesnicima KOP26, Putin uputio poruku o očuvanju šuma – Vesti iz srbije i sveta\nHome > Svet > Predsednik Kine sprečen da se obrati učesnicima KOP26, Putin uputio poruku o očuvanju šuma\nPredsednik Si, koji ne prisustvuje skupu lično, poslao je svoje uvodno obraćanje šefovima država i vlada koji učestvuju na klimatskom samitu u Glazgovu u pisanoj formi, preneo je Rojters.\n“Koliko sam razumeo, organizatori konferencije nisu obezbedili video link”, rekao je portparol kineskog ministarstva spoljnih poslova Vang Venbin novinarima na redovnom brifingu.\nKineski predsednik u pisanom govoru nije ponudio nikakva dodatna obećanja u vezi sa borbom protiv klimatskih promena, ali je pozvao druge zemlje da održe svoja i “jačaju međusobno poverenje i saradnju”.\nPosmatrači klimatskog samita izrazili su zabrinutost da Sijevo fizičko odsustvo u Glazgovu znači da Kina nije spremna da ponudi više ustupaka u ovoj rundi pregovora.\nPeking, međutim, podseća da je Kina već dala brojna obećanja u prošloj godini, između ostalog da će emisiju štetnih gasova eliminisati do 2060. godine, da će povećati ukupni solarni i vetrogeneratorski kapacitet na 1.200 gigavata do 2030. godine i od 2026. godine ograničiti upotrebu uglja.\nPutin: Očuvanje šuma od vitalnog značaja\nRuski predsednik Vladimir Putin poručio je danas da je od vitalnog značaja da se zaštite šume kako bi se ograničile klimatske promene, i da će Rusija iskoristiti svoje ogromno šumsko zemljište kako bi ispunila obećanja o smanjenju emisije štetnih gasova.\nPutin je to rekao u unapred snimljenom video-zapisu koji je emitovan danas na klimatskim pregovorima COP26 u Glazgovu, prenosi agencija Rojters.\nPutin, koji nije lično prisustvovao klimatskim pregovorima u Glazgovu, rekao je da je Moskva podržala na pregovorima nacrt zajedničke deklaracije o šumama i korišćenju zemljišta.\n“Ubeđen sam da je očuvanje šuma i drugih prirodnih ekosistema ključna komponenta međunarodnih napora za borbu protiv globalnog zagrevanja i smanjenje emisije gasova sa efektom staklene bašte”, rekao je Putin, sudeći prema transkriptu zvaničnog Kremlja.\nKako navodi Rojters, Rusija je četvrti najveći svetski emiter gasova sa efektom staklene bašte, a Putin je prošlog meseca poručio da će Rusija težiti neutralnosti od ugljenika do 2060. godine.\nPutin je rekao da se 20 odsto svetskih šuma nalazi u Rusiji i da Moskva ulaže u očuvanje tih šuma, suprotstavljajući se nelegalnoj seči i šumskim požarima.\nAžuriranje EU kovid sertifikata u martu 2022. godine


Opštini je odobren kredit od 202 miliona dinara - Čeka nas kritična 2017. godina zbog otplate kredita\nOpštini je odobren kredit od 202 miliona dinara - Čeka nas kritična 2017. godina zbog otplate kredita Istaknut\nKako bi se ostvarilo nekoliko „kapitalnih“ investicija u Bečeju, lokalna samouprava je u julu raspisala javnu nabavku za podizanje kredita od 202 miliona dinara. Postupak je okončan u drugoj polovini avgusta i prema informacijama dobijenim od predsednika opštine Vuka Radojevića, kreditno zaduženje opštini Bečej odobrile su dve banke, kako je rekao, pod vrlo povoljnim uslovima.\n„Velika prednost jeste što se javna nabavka za kredit realizovala u tri partije i upravo iz tog razloga smo dobili izuzetno povoljne uslove. Za dve partije najpovoljniju ponudu je dala Unikredit banka, a za jednu partiju Banka Intesa. Kredit je, u zavisnosti od partije, od 4,8 do 5,6 fiksnom kamatnom stopom na godišnjem nivou, na devet godina, uz dve godine grejs perioda. Odobreno je ukupno 202 miliona dinara, i to znači da će svi planirani projekti moći da budu realizovani. Sledeći korak jesu javne nabavke po pojedinim investicionim projektima. To podrazumeva da će se većina ovih projekata realizovati tokom 2015. godine. Odluka o izboru najpovoljnijeg ponuđača je doneta i predstoji nam potpisivanje ugovora sa pojedinim bankama. To će sve biti predočeno na narednoj sednici Skupštine opštine kao informacija, jer smo mi to već implementirali u rebalans budžeta, s time što su ovi uslovi daleko povoljniji od onih koje smo projektovali i daleko će manje opteretiti budžet, zato smo i išli na dve godine grejs perioda, jer 2016. godine ističe prethodni kredit. Ne opterećujemo previše dodatno budžet, a ono što smo planirali biće daleko povoljnije. Kamatne stope koje smo dobili na tenderu će nas relaksirati u odnosu na projektovanu otplatu, mislim da je reč o preko 200.000 evra, i to nije mala suma, na 200 miliona dinara kredita ušteda od 25 do 30 miliona dinara je značajna ušteda, kada pričamo o otplati kamata u narednih devet godina“, rekao je Radojević.\nOdluka o izboru banaka koje će kreditirati opštinu doneta je 22. avgusta, po kojoj je Unikredit banka dala najpovoljniju ponudu za prvu partiju kredita, za finansiranje projekta rekonstrukcije trga u Bečeju (125 miliona dinara) sa izgradnjom vrelovoda DN150 (10 miliona dinara), radi povezivanja magistralnih vrelovoda „Sever“ i „Jug“ u okvirnom iznosu do 135 miliona dinara, sa efektivnom kamatnom stopom od 5,64 odsto godišnje (uz ukupan iznos troškova od 42.408.053 dinara), i za treću partiju kredita u ukupnom iznosu od 19.981.000 dinara sa efektivnom kamatnom stopom od 5,64 posto godišnje (i ukupnom iznosu troškova u visini od 6.276.706 dinara), a koja podrazumeva finansiranje uspostavljanje kružnog toka saobraćaja na ulasku u Bečej iz pravca Novog Sada, u iznosu od 4.726.000 dinara, finansiranje rekonstrukcije dela zadužbine Bogdana Dunđerskog i komunalnog uređenja okolnog trga u iznosu od 5,5 miliona dinara, sanaciju sanitarnih čvorova u Osnovnoj školi „Sever Đurkić“ u iznosu od 2 miliona dinara, sanaciju sanitarnih čvorova, instalacije vodovoda i kanalizacije u Osnovnoj školi „Zdravko Gložanski“ u iznosu do 4 miliona dinara i finansiranje treće faze izgradnje fiskulturne sale u Osnovnoj školi „Petefi Šandor“ u visini od 3.755.000 dinara.\nBanka Intesa dala je najpovoljniju ponudu za drugu partiju kredita u okvirnom iznosu od 47.451.000 dinara sa 4,89 posto efektivnom kamatnom stopom na godišnjem nivou (uz ukupan iznos troškova od 13.008.894 dinara). Od ovog kreditnog zaduženja treba da se finansira sanacija, zatvaranje i rekultivacija deponije „Botra“ u iznosu od 43.951.000 dinara, zatim izgradnja nove toplotne podstanice u Tehničkoj školi sa milion dinara i dobijanje dozvole za upotrebu termalne vode iz bušotine BČ HT 3/09 u iznosu od 2,5 miliona dinara.\nOpštinari su 17. septembra (nakon zaključenja ovog broja novina) trebali da potpišu ugovor sa Unikredit bankom, a očekivali su i konačan predlog ugovora od Banke Intesa.\nO uštedi i povoljnim uslovima kredita, koje je pominjao predsednik opštine, više informacija je dao Mihajlo Ćelić, pomoćnik predsednika opštine za finansije i privredu, koji je rekao da je „na bazi prvih informacija i neobavezujućih ponuda koje smo prikupili, prilikom pripreme i izrade prvog rebalansa opštinskog budžeta planirali smo kredite sa stopom od 6,93 posto, a u postupku javne nabavke ostvarili smo, za sve tri partije, prosečno oko 5,35 posto efektivnu kamatnu stopu, i faktički imamo kamatnu stopu koja je skoro za 23 posto niža u odnosu na onu koju smo mi planirali. Za nas je ovo izuzetno dobro, nismo očekivali da ćemo dobiti ovako povoljne uslove, efekat se trenutno procenjuje između 150.000 do 160.000 evra manje rashoda“.\nInače, krediti će biti vezani za evro, te će promena kursa uticati na visinu budućih obaveza opštine.\nInteresantno je da je period mirovanja kredita dve godine, a to se podudara sa istekom mandata aktuelne lokalne vlasti. Doduše, kredit svakako otplaćuju poreski obveznici, građani Bečeja, a ne lokalna vlast, te za građane nije od naročitog značaja ko je na vlasti, njih verovatno interesuje da li pominjani kapitalni projekti imaju smisla ili ne.\nO podudaranju perioda mirovanja kredita sa krajem mandata lokalne vlasti Ćelić je rekao: „Da tu ne bi bilo nerazumevanja, a često se tumači da se grejs period podešava sa mandatom predsednika, u smislu predsednik opštine je sad podesio i neće otplaćivati taj kredit naredne dve godine do isteka mandata, bitno je istaći da to nije tačno. Grejs period nam je bio potreban jer mi imamo dva kredita koja su trenutno u korišćenju, jedan je kredit koji je uzet 2007. godine od 1.255.000 evra i on ističe u novembru 2016. godine, i imamo drugi kredit koji je uzet u septembru 2011. godine od 876.000 evra i taj kredit ističe u septembru 2020. godine. Kada smo pravili kalkulaciju, hteli smo da podesimo da nove otplate kredita budu po isteku stare partije kredita, znači kroz dve godine će nam isteći ovaj prvi kredit od 1.255.000 evra i mi ćemo umesto tih obaveza plaćati nove na ime novog kreditnog zaduženja, to je razlog zbog čega imamo grejs period od dve godine. Tu treba dodati da će biti veća obaveza nego što je bila ranije, jer ranije su ukupno zaduženja bila po ta dva kredita 2.140.000 evra, a sad, odnosno u aprilu kad smo radili ovaj plan, saldo tih kredita bio je 1.037.000 evra, plus 1.745.000 novih kredita, znači ukupno zaduženje će biti 2.782.000 evra, i mi faktički zadužujemo u odnosu na ranija zaduživanja budžet za oko 640.000 evra više“. Prema Ćelićevim rečima, najkritičnija ili najteža će biti 2017. godina kada će lokalna samouprava morati da obezbedi 20 miliona dinara ili oko 176.000 evra „ili novih sredstava ili preraspodelom na teret postojećih rashoda, da bi se izmirile ove obaveze. Na to smo ukazali, to je problem koji čeka skupštinsku vlast u narednim godinama i to su cifre koje su zabeležene, dakle, nisu nepoznate. Sa njima se računa, ovo se može obezbediti samo drugačijim pristupom u trošenju sredstava u budžetu, sa više racionalnosti, sa više pažnje, ima tu prostora. I ono što je jako važno, ova zaduženja su u granicama ili su značajno ispod granice zaduživanja koja su dozvoljena po zakonu“, rekao je pomoćnik predsednika opštine Mihajlo Ćelić.\nGrađani Bečeja će kritičnu 2017. godinu verovatno dočekati na novom trgu uz lokalnu vlast – možda istu kao danas – koja će uz njihovu pomoć morati da obezbedi 176.000 evra kredit iz kog je rekonstruisan i našminkan gradski trg.\nViše iz ove kategorije « Iz Vodokanala najavljeno: Skuplja voda od septembra\tOBNOVA JAVNE RASVETE - Korak po korak protiv mraka »


Midhat Husić načelnik Banovića: Treba zaštiti i privredu – Glas TK\nS obzirom da je na snazi vanredno stanje zbog pojave koronavirusa, te da se svakodnevno provode zaštitne mjere i aktivnosti na sprečavanju širenja ove pojave, općinski načelnik Midhat Husić nastoji uporedo voditi aktivnosti na zaštiti i prevenciji ljudi ali i privrede. Kako bi iz ovog stanja izašli sa što manjom štetom, načelnik Husić ističe da treba biti odgovorniji prema privredi i provoditi mjere koje će održati ekonomsku stabilnosti lokalne zajednice koja se oslanja na privredu. Pored rudarstva kao privredne okosnice Banovića, na udaru su sva pravna i fizička lica koja zbog prirodne nesreće ne obavljaju privrednu djelatnost.\nU vezi sa istim, Općinski štab civilne zaštite dao je preporuku općinskom načelniku da razmotri mogućnosti za oslobađanje od plaćanja nekoliko obaveza koje su nametnute pravnim i fizičkim licima na području općine Banovići koji su zbog proglašenja stanja nesreće zatvoreni, odnosno ne rade i ne obavljaju djelatnosti za koje su registrovani. Navedeno je da se hitno razmotri mogućnost oslobađanja od plaćanja obaveza kao što je komunalna naknada, zakup prostora za one firme koje plaćaju zakupninu i plaćanje taksi za isticanje firme. Preporukom je precizirano da se uzme u obzir period za oslobađenje od tri naredna mjeseca, koliko će po trenutnim pretpostavkama Štaba, trajati vanredno stanje i biti na snazi neke od mjera koje utječu na ekonosmki opstanak ugostitelja.\n-Ono što je posebno bitno jeste da u ovom momentu zadržimo radnike na njihovim radnim mjestima, a da bi to uspjeli trebat će nam pomoć svih nivoa vlasti. Mi kao odgovorna lokalna zajednica ćemo krenuti prvi i pokušati održati privredni aspekt na bar približno istom nivou, jer smo svjesni da nakon što sačuvamo zdravlje i živote, moramo sačuvati i ekonomski aspekt naše lokalne zajednice,- navodi načelnik.\nPrevious Post: TK: Koronom zaraženo 15 medicinskih radnika, u izolaciji 120 uposlenika UKC-a Tuzla\nNext Post: Grada Tuzle izdvaja 2 miliona KM za borbu protiv pandemije izazvane koronavirusom; Predstavljene mjere ublažavanja ekonomskih i socijalnih posljedica (VIDEO)


Hapšenja zbog korupcije i privrednog kriminala - Studio B\nHapšenja zbog korupcije i privrednog kriminala\nHapšenja zbog korupcije i privrednog kriminala Tanjug\nHronikaHronika Pocetna 11. 07. 2018. 13:04:05\nUhapšeno 19 osoba zbog privrednog kriminala i korupcije.\nPripadnici Ministarstva unutrašnjih poslova Republike Srbije, u saradnji sa Poreskom policijom i nadležnim javnim tužilaštvima, sproveli su više pojedinačnih akcija u cilju sprečavanja privrednog kriminala i korupcije. U ovim akcijama na teritoriji Zaječara, Jagodine, Pančeva, Požarevca, Smedereva, Subotice, Užica i Čačaka uhapšeno je 19 osoba.\nOni su uhapšeni zbog postojanja osnovane sumnje da su u periodu od 2012. godine do danas izvršili više krivičnih dela, a protiv još 75 osoba širom Srbije podnete su krivične prijave u redovnom postupku.\nOni se sumnjiče da su budžetu Republike Srbije, javnim preduzećima i drugim privrednim subjektima i fizičkim licima naneli štetu od oko 1.100.000 evra, navodi se u saopštenju MUP.


Poslao: 03 Nov 2014 22:12\nNapisano: 02 Nov 2014 21:49\nHaos u Burkina Faso\nDopuna: 03 Nov 2014 22:12\nUltimatum vojsci Burkine Faso\nCitat:U saopštenju AU se navodi da je vojska Burkine Faso prekršila Ustav time što je preuzela vlast nakon što je predsednik Blez Kompaore u petak bio primoran da podnese ostavku.\nPošto je usled protesta Kompaore morao da sidje sa vlasti posle 27 godina, na čelo države je došao pukovnik Zida. Vojska je tada saopštila da će civilna prelazna vlada biti uspostavljena što je pre moguće.\nZvaničnik AU Simeon Ojono Esono je nakon sastanka Saveta AU za mir i sigurnost u Etiopiji izjavio da je preuzimanje vlasti od strane vojske u suprotnosti sa principima demokratije.\nAfrička unija će protiv Burkine Faso primeniti sankcije ako vojska u roku od dve nedelje ne preda upravljanje državom civilnim vlastima, istakao je Esono.\nPoslao: 23 Nov 2014 08:42\nIslamists in Mali kill 2 children while kidnapping 10 others to be child soldiers\nPoslao: 23 Nov 2014 13:34\n^^Imas temu o sukobu u Maliju\nPoslao: 23 Nov 2014 18:19\nZaboravio sam na nju ali sam je sad tu postavio\nPoslao: 01 Dec 2014 19:23\nТунис, екстремисти одсекли главу полицајцу\nPoslao: 05 Dec 2014 13:24\nFrance to withdraw 500 troops from CAR\nPoslao: 05 Jan 2015 18:45\n99 killed in Burundi-DR Congo border fighting: Burundian Army\nPoslao: 25 Jan 2015 21:59\nPoslao: 25 Jan 2015 22:14\nNa mapi nedostaje Detachement de Legion etrangere de Mayotte. Na ostrvu Mayotte blizu Madagaskara\nPoslao: 01 Maj 2015 23:17\nPRIKRIVENA ZVERSTVA Francuski vojnici prisiljavali gladnu decu na seks za komad hleba\nCitat:Gladne dečake bez doma u Centralnoafričkoj Republici francuski vojnici su prisiljavali na seks kako bi im zauzvat davali hranu i novac, navodi se u poverljivom izveštaju UN na koji je ukazala nevladina organizacija "Svet bez side".\nOvaj topic je pregledan 398519 puta


Otvorena vrata za pozitivnu odluku EU\nIako tek okončani skup ministara spoljnih poslova Evropske unije nije donio konačnu odluku o sudbini aplikacije Srbije za evropsko članstvo, čini se, da je ostavio otvorena vrata da evropski samit u petak donese pozitivnu odluku. Svaki dan je važan, s tim u vezi je poručeno nakon skupa, upućujući na nastavak smirivanja prilika na sjeveru Kosova, kao i na nove rezultate dijaloga Beogarda i Prištine.\nTeško je reći da li je postignuto dovoljno za kandidatski status, kao i da li je danas moguće postići konsenzus medju evropskim članicama o sudbini aplikacije Beograda. Moguće da bi danas odgovor na ova pitanja bio negativan, ali, što je za konačnu odluku iznimno važno, ministri su ostavili prostor do samita u petak i donošenja konačne odluke o kandidaturi Srbije, ali i donošenju datuma početka pregovora Crne Gore, da se potvrde njihova nadanja da Beograd misli ozbiljno kada govori o kooperativnom odnosu sa svojim susjedima, posebno o prilikama na sjeveru Kosova. Za to mu palčeve drže i u Evropskoj komisiji.\n"Skup ministara je potvrdio poziciju Evropske komisije i kada je riječ o Crnoj Gori i o Srbiji. Informisao sam ministre o tome koliki napredak je učinjen u ovim zemljama od objavljivanja godišnjeg izvještaja Komisije. Visoka predstavnica je takodje informisala o dijalogu izmedju Beograda i Prištine, što je bila dodatna, važna informacija za konačnu odluku država članica", kazao je evropski komesar za proširenje Štefan File.\n"Mislim da je misljenje EK o Srbiji prihvaćeno od strane ministara na pozitivan način, mislim da postoji očekivanje da će ovo popravljanjeodnosa izmedju Srbije i Kosova biti nezaustavljiv proces, i to je veoma važna dimenzija. Svaki dan je važan, prije skupa ministara, poslije njega, svaki dan je važan- za popravljanje odnosa Beograda i Prištine. Ne mogu vam jednostavno, sa da ili ne odgovoriti, da li će Srbija u petak dobiti kandidatski status, jer to je na evopskim liderima da odluče. Medjutim, zadovoljan sam da smo uspjeli da usvojimo zaključke o Srbiji. Mnogo napora je uloženo da se dodje do balansiranog teksta i mogu vam reći da će evropski lideri u petak veoma ozbiljno razmotriti piranja u vezi sa Srbijom, kao i sa Crnom Gorom", kazao je državni sekretar Poljske za evropska pitanja.\nSmirivanje prilika na sjeveru Kosova sigurno nije jedini ali jeste posebno važan preduslov da, prije svih sumnjičava Njemačka digne ruku ZA za kandidatski status Srbije. Uz to, uspješan nastavak dijaloga Beograda i Prištine...\n"Bila je , takodje, dobra diskusija o pozitivnom razvoju dogadjaja na sjeveru Kosova. Neke od barikada su uklonjene, kao što se vrijednim smatra nedavno postignuti sporazum izmedju Beograda i Prištine o integrisanoj kontroli granice. Kao što je na skupu naglasila i Visoka predstavnica, dijalog dvije strane će se nastaviti narednih dana,i postoji očekivanje da će nastaviti da donosi rezultate", poručio je File.\nŠta konačno očekivati od skupa u petak? Računica je jednostavna- što manje razloga za zabrinutost evropskih članica ne samo za svoje vojnike u sastavu KFOR-a već i za provodjenje evropske civilne misije na Kosovu, kojoj bi puna i stvarna podrška Srbije dobro došla, tim više šansi da šefovi držav ili vlada EU odobre Beogradu kandidatski status- ili obratno, o čemu danas niko ne želi niti da razmišlja jer to bi bilo u suprotnosti sa opštim raspoloženjem u Briselu pred skori samit koji će donijeti konačnu odluku..


Kalabuhov: Vreme za zatvaranje OHR u BiH\nMart 11, 2021 12:50\nPrincipijelan stav Rusije je da je vreme za zatvaranje OHR-a u BiH, izjavio je danas ambasador Rusije u BiH Igor Kalabuhov.\n"Smatramo da se ovaj institut nakon 25 godina mora zatvoriti i da sve strane u BiH treba da imaju mogućnost da se slobodno dogovaraju kakvu BiH žele", rekao je Kalabuhov novinarima nakon sastanka sa gradonačelnikom Istočnog Sarajeva Ljubišom Ćosićem, prenela je Srna.\nNarodna skupština Republike Srpske usvojila je juče u Banjaluci zaključke u vezi sa ocenom rada visokog predstavnika, primjenom Aneksa 10 Opšteg okvirnog sporazuma za mir u BiH u periodu razgovora o imenovanju novog visokog predstavnika. Usvojena je i informacija o primeni Aneksa 10 Dejtonskog mirovnog sporazuma.\nNarodna skupština Republike Srpske smatra da je vreme da BiH sa svoja dva entiteta i tri konstitutivna naroda preuzme odgovornost za vlastiti razvoj u skladu sa Dejtonskim sporazumom i međunarodnim pravom, a ako to ne bude na dnevnom redu u skorije vreme, treba pokrenuti razgovore o mirnom razlazu, navodi se u zaključcima skupštinske većine


Nebojša Zelenović na konferenciji „Glasno i jasno o Evropskoj uniji“ - RTV Šabac\nNebojša Zelenović na konferenciji „Glasno i jasno o Evropskoj uniji“\n24. maj 2019. 15:19\nKonferencija „Glasno i jasno o Evropskoj uniji“ održaće se 28. maja 2019. godine u Beogradu. Svečano će je otvoriti Mateja Norčič-Štamcar, zamenica šefa Delegacije Evropske unije u Srbiji. Na konferenciji će govoriti i gradonačelnik Šapca Nebojša Zelenović, na panelu Značaj EU integracija za lokalne zajednice.\nMeđu ovim organizacijama je Asocijacija Duga zahvaljujući čijem zagovaranju je Skupština grada je u decembru 2018. godine izglasala izmene i dopune strateškog plana za Socijalnu politiku grada Šapca 2016-2020, i prepoznala LGBT populaciju kao ranjivu kategoriju. Takođe, na inicijativu Asocijacije Duga, uz sufinansiranje grada, 28 udruženja potpisalo je povelju Organizacija civilnog društva Šapca o saradnji u javnom zagovaranju.\nNa konferenciji će, uz pomenute, govoriti i Ivan Bošnjak, državni sekretar u Ministarstvu državne uprave i lokalne samouprave, Žarko Stepanović, v. d. direktora Kancelarije za saradnju sa civilnim društvom, Sanda Šimić iz Ministarstva za evropske integracije, Mirko Popović, autor studije „Glas zajednica o EU integracijama“, Dušanka Golubović, predsednica SKGO i gradonačelnica Sombora, Mladen Jovanović, direktor Nacionalne koalicije za decentralizaciju, Dina Rakin, zamenica generalne sekretarke Evropskog pokreta u Srbiji, Marijana Danilović, pomoćnica predsednika opštine Nova Varoš, Željko Bodrožić, predsednik Nezavisnog udruženja novinara Srbije i Nenad Stojanović, predstavnik Proaktiva iz Niša.\nKonferencija je završni deo projekta „Glas zajednica o EU integracijama: Podsticaj dijalogu OCD i lokalnih vlasti oko javnih politika“. Njega realizuje konzorcijum organizacija civilnog društva koji predvodi Trag fondacija u saradnji sa Nacionalnom koalicijom za decentralizaciju, Media i reform centrom Niš, Forumom civilne akcije FORCA, Evrokontaktom, Centrom za razvoj civilnog društva, Timočkim omladinskim centrom, Edukativnim centrom Kruševac i Proaktivom.


Charlie XCX na napadu Swiftieja zbog nedavne izjave!\n“Izvukli su moje reči iz konteksta!” Charli XCX na napadu Swiftieja\n07/08/2019 07/08/2019 Tijana Minić\t1189301 Commenthttps%3A%2F%2Fwww.famoza.net%2Fizvukli-su-moje-reci-iz-konteksta-charli-xcx-na-napadu-swiftieja%2F%22Izvukli+su+moje+re%C4%8Di+iz+konteksta%21%22+Charli+XCX+na+napadu+Swiftieja2019-08-07+11%3A42%3A01Tijana+Mini%C4%87https%3A%2F%2Fwww.famoza.net%2F%3Fp%3D118930\nCharli XCX se ukazala velika čast da otvara “reputation tour”, a mogli smo je videti čak i u filmu koji se snimio o toj turneji i koji možete pogledati na “Netflixu”. Međutim, dok je davala jedan intervju, Charli se omakla rečenica koja se nije nimalo dopala Taylorinim fanovima, koji su je odmah napali na Twitteru.\nCharli je izjavila da “Zauvek je zahvalna Taylor na takvoj prilici, ali kao umetnica osećala se kao da je na bini i maše petogodišnjacima” što su Swiftieji žestoko osudili. Charli je takođe rekla da neće više prihvatati takve ponude iz razloga što želi da se fokusira na svoju glavnu karijeru, a ne da nekome uvek bude pratnja.\n“Taylor je bila dovoljno darežljiva da pozove Charli na najrastućiju turneju u U.S, a ona kaže ovo…malo sam razočarana”, kaže jedan od Taylorinih fanova.\n“Charli u Taylorinoj kući sledeće godine dok moli Taylor da joj ponovo dozvoli da otvara turneju zato što ne može da priušti stanarinu i mora da spava u podrumu svoje majke”, sarkastično izjavljuje još jedan Tayin fan.\nMalo nakon ovih napada Charli se oglasila na svom Twitteru i razjasnila celu situaciju “Mnogo ljudi na internetu je sve ovo izvadilo iz konteksta i samo hoću da kažem da nema mračenja ovde, samo ljubav….U štampanom obliku intervjua postoji mnogo veći tekst gde se na onu rečenicu nadovezujem time da inače nastupam u 18+ klubovima i da kada nastupam pred ljudima svih godina imam potpuno novi pristup i energiju”.\nNakon ovoga malo nam je jasnija situacija, a pošto vidimo da je sve i dalje u redu između Charli i Tay, koja se nije oglašavala povodom ovoga, pretpostavljamo da Charli stvarno govori istinu.\nCharli XCX je angažovala tonu slavnih momaka u svom…\nBTS završili američku turneju, stiže iznenađujuća…\nPročitajte još Joe Alwyn o vezi sa Taylor Swift: Zašto ja da pričam o vezi kad niko drugi neće?\nCharlie XCX Taylor Swift\nOne thought on ““Izvukli su moje reči iz konteksta!” Charli XCX na napadu Swiftieja”\nNekad treba da razmislis,pa onda kazes nesto


RTS :: Bugarska i Grčka udružuju snage za snabdevanje regiona gasom\nRat u Ukrajini Bugarska i Grčka udružuju snage za snabdevanje regiona gasom\nčetvrtak, 05. maj 2022, 17:31 -> 18:31\nBugarska i Grčka udružuju snage za snabdevanje regiona gasom\nBugarska i Grčka su se dogovorile da istraže mogućnost za zajedničke isporuke gasa jugoistočnoj Evropi i za smanjenje svog oslanjanja na ruski gas u uslovima rata u Ukrajini, rekao je bugarski ministar energetike Aleksandar Nikolov.\nBugarskoj, koja je podmirivala preko 90 posto svojih potreba za gasom uvozom iz Rusije, Gasprom je 27. aprila prekinuo isporuke gasa, kao i Poljskoj, nakon što je zvanična Sofija odbila da izvrši plaćanje u rubljama.\nOva balkanska zemlja, koja ima podršku Evropske komisije, sada se zalaže za regionalnu saradnju koja bi uključila bolje korišćenje gasne i elektroenergetske infrastrukture, kao i zajedničku kupovinu gasa iz EU kako bi se smanjila zavisnost od ruskog uvoza, prenosi Rojters.\nSofija je domaćin radne grupe EU za praćenje snabdevanja regiona gasom, koja je održala danas prvi sastanak. Takođe je domaćin foruma energetskih zvaničnika iz Grčke, Rumunije, Turske, Srbije, Severne Makedonije, Ukrajine i Azerbejdžana.\nBugarska, koja trenutno transportuje ruski gas u Srbiju i Mađarsku, takođe može da transportuje više od 20 milijardi kubnih metara gasa godišnje preko svoje gasne mreže na severu ka ostatku Evrope, rekao je zamenik premijera Asen Vasilev.\n"Verujem da našim udruženim naporima, sa postojećom infrastrukturom i malim nadogradnjama, možemo da u znatnoj meri da energetski diverzifikujemo region i da prekinemo zavisnost (od Rusije) jednom zauvek", rekao je Vasilev na forumu.\nBugarski dobavljač gasa Bulgargaz i grčka gasna kompanija DEPA tražiće mogućnosti za isporuke gasa regionu, rekao je ministar energetike Aleksandar Nikolov.\nDve kompanije su se dogovorile da krenu sa zajedničkom kupovinom tečnog prirodnog gasa (TPG) što bi trebalo da ojača njihovu pregovaračku poziciju, izjavio je novinarima grčki ministar energetike Kostas Skrekas.\nGrčka planira da uskoro udvostruči skladišni kapacitet svog jedinog TPG terminala u Revitusi kod Atine i da izgradi novi terminal za tečni prirodni gas u Aleksandropolisu do kraja 2023. godine, rekao je Skrekas.\nGasna interkonektorska veza između dve zemlje (interkonektor Grčka–Bugarska, IGB), koja će prenositi gas iz TPG terminala i azerbejdžanskog gasovoda do Bugarske, trebalo bi da postane operativna u julu, dodao je grčki ministar.\nBulgargaz je danas potpisao ugovor s jednom bugarskom firmom o početku izgradnje gasne konekcije sa susednom Srbijom, dodaje Rojters.


Putin: Uprkos preprekama Zapada, interesovanje za Evroazijsku ekonomsku uniju raste - 27.05.2022, Sputnik Srbija\nRuski predsednik Vladimir Putin izjavio je da bez obzira na konfrontaciju i pokušaje Zapada da spreče proces integracije Evropske ekonomske unije, interesovanje... 27.05.2022, Sputnik Srbija\nOn je istakao da će tesna integracija zemalja Evroazijske ekonomske unije omogućiti privredama tih država da postanu snažnije i nezavisnije.Prednosti integracionog kursa posebno su vidljivi sada u složenoj međunarodnoj situaciji i uslovima praktično agresije sa strane nekih Rusiji neprijateljskih država, dodao je on.Odgovoran pristup po pitanju snabdevanja hranomRusija i sve zemlje Evroazijske ekonomske zajednice daju snažan doprinos kako bi se osigurala bezbednost u snabdevanju hranom i ponašaju se maksimalno odgovorno, istakao je ruski predsednik.Produbljivanje saradnje sa Egiptom i AlžiromRuski predsednik rekao je da se vode aktivni pregovori u cilju zaključivanja sveobuhvatnog sporazuma o slobodnoj trgovini sa Iranom, a analogne pregovore treba aktivirati i sa Egiptom, Indonezijom i UAE.Novi sporazum sa Iranom zameniće onaj iz 2018. godine, rekao je on.Ruski predsednik je podržao inicijativu da se 29. maj proglasi Danom Evroazijske unije.\nrusija – ekonomija, rusija, ekonomija, evroazijska ekonomska unija, vladimir putin\n13:26 27.05.2022 (Osveženo: 13:59 27.05.2022)\nRuski predsednik Vladimir Putin izjavio je da bez obzira na konfrontaciju i pokušaje Zapada da spreče proces integracije Evropske ekonomske unije, interesovanje za tu organizaciju raste.\n„Čuđenje izaziva to što bez obzira čak i na složenu međunarodnu situaciju, konfrontaciju koju je pokrenuo tzv. kolektivni Zapad, naši protivnici pokušavaju da postave svakakve prepreke našoj integraciji. Ipak, očigledno je svima nama da raste interesovanje mnogih inostranih partnera za aktivnosti Evroazijske ekonomske unije “, rekao je Putin na sednici Saveta te organizacije.\nOn je istakao da će tesna integracija zemalja Evroazijske ekonomske unije omogućiti privredama tih država da postanu snažnije i nezavisnije.\nPrednosti integracionog kursa posebno su vidljivi sada u složenoj međunarodnoj situaciji i uslovima praktično agresije sa strane nekih Rusiji neprijateljskih država, dodao je on.\nOdgovoran pristup po pitanju snabdevanja hranom\nRusija i sve zemlje Evroazijske ekonomske zajednice daju snažan doprinos kako bi se osigurala bezbednost u snabdevanju hranom i ponašaju se maksimalno odgovorno, istakao je ruski predsednik.\n„Znate da je u svetu teška situacija, Naše zemlje daju ozbiljan doprinos u rešavanju tih problema i ponašaju se maksimalno odgovorno“, rekao je Putin u on-lajn obraćanju.\nProdubljivanje saradnje sa Egiptom i Alžirom\nRuski predsednik rekao je da se vode aktivni pregovori u cilju zaključivanja sveobuhvatnog sporazuma o slobodnoj trgovini sa Iranom, a analogne pregovore treba aktivirati i sa Egiptom, Indonezijom i UAE.\nNovi sporazum sa Iranom zameniće onaj iz 2018. godine, rekao je on.\nRuski predsednik je naveo podatak da je obim robne razmene u okviru Unije zaključno sa 2021. Godinom porastao za 73, 5 odsto do pet milijardi dolara, a izvoz iz Unije se udvostručio do 3,4 milijarde dolara.\nRuski predsednik je podržao inicijativu da se 29. maj proglasi Danom Evroazijske unije.


Sastanak predstavnika RNIDS-a i Ambasade SAD u Srbiji | RNIDS\nPredstavnici Fondacije „Registar nacionalnog internet domena Srbije“ (RNIDS) su 18. avgusta bili gosti ekonomskog odeljenja Ambasade Sjedinjenih Američkih Država u Srbiji. Sa strane RNIDS-a, sastanku su prisustvovali Dušan Stojičević, predsednik Upravnog odbora, Danko Jevtović, direktor i Slobodan Marković, savetnik za IKT politike i odnose sa internet zajednicom. Sa strane Ambasade, sastanku su prisustvovali Džeremi Long (Jeremy Long), vršilac dužnosti šefa Ekonomskog odeljenja ambasade, Zorica Mihajlović, viša savetnica u Komercijalnom odeljenju i Dejan Gajić, saradnik u Ekonomskom odeljenju. Na sastanku je bilo reči o temama od zajedničkog interesa u oblasti telekomunikacija, a posebno o sajber bezbednosti, promociji IKT-a i višeakterskog modela upravljanja Internetom, čiju su važnost predstavnici Ambasade SAD naročito istakli.\nAmerička Vlada je posvećena modelu višeakterskog upravljanja kritičnim internet resursima, što je pokazala još 1998. godine, kada je podržala ideju o formiranju Internet korporacije za dodeljene nazive i brojeve (ICANN). Ova neprofitna organizacija, sa sedištem u Kaliforniji, upravlja globalnim DNS sistemom, a odluke donosi u procesu koji uključuje dijalog između velikog broja različitih aktera širom sveta – od registara nacionalnih i generičkih domena, internet i hosting provajdera, kreatora digitalnih sadržaja i e-trgovaca, preko predstavnika međunarodnih organizacija i vlada država, do akademskih institucija, organizacija civilnog društva i krajnjih korisnika.\nIako ICANN od svog osnivanja nezavisno donosi pravila o funkcionisanju globalnog DNS sistema i tehnički ih sprovodi preko svoje posebne organizacione jedinice (IANA), formalni nadzor nad funkcijama IANA obavlja američka Nacionalna administracija za informacije i telekomunikacije (NTIA), u sklopu sporazuma sa ICANN-om. Prošle godine je NTIA najavila spremnost da odustane od svoje nadzorne uloge i prepusti je globalnoj internet zajednici okupljenoj oko ICANN-a. Prenos nadzora nad obavljanjem funkcija IANA trenutno predstavlja jedan od najznačajnijih globalnih događaja u oblasti upravljanja Internetom, a njegov završetak očekuje se tokom narednih godinu dana.\nPredstavnici RNIDS-a su istakli da je RNIDS, kao organizacija potekla iz domaće internet zajednice, ustanovljen na sličnim principima višeakterskog upravljanja i da predstavlja jedini registar nacionalnih internet domena u regionu koji uspešno sprovodi takav model. Predstavljene su regionalne i međunarodne aktivnosti RNIDS-a, poput iniciranja regionalnog Dijaloga o upravljanju internetom (South-East European Dialog on Internet Governance, SEEDIG), učešća u upravnom odboru Evropskog udruženja registara nacionalnih internet domena (CENTR) i učešća u organizaciji globalnog Foruma o upravljanju internetom (IGF).\nU razgovoru je istaknuta podrška koju RNIDS pruža državnim institucijama u formulisanju i sprovođenju IKT politika. S tim u vezi, pomenute su aktivnosti RNIDS-a u vezi sa novim Zakonom o informacionoj bezbednosti, koji je nedavno stavljen na javnu raspravu.\nSagovornicima iz Ambasade SAD su predstavljene i RNIDS-ove edukativne aktivnosti u oblasti sajber bezbednosti, poput događaja koje RNIDS organizuje svakog oktobra u okviru Evropskog meseca sajber bezbednosti i niza predavanja iz te oblasti, koja RNIDS tokom godine organizuje u saradnji sa fakultetima i studentskim organizacijama.\nNa sastanku je dogovoreno da RNIDS podrži organizaciju edukativnih događaja iz oblasti IKT koje organizuje Ambasada SAD, a dogovorena je i saradnja u oblasti promocije višeakterskog modela upravljanja Internetom i e-trgovine.


BANJALUKA, Predsjednik Republike Srpske Milorad Dodik očekuje da mandatar Željka Cvijanović između 15. i 20. decembra predloži novi kabinet Vlade Republike Srpske i da se nakon toga obezbijedi donošenje važnih godišnjih dokumenata. Dodik je napomenuo da Cvijanovićeva ima obavezu da u roku od 40 dana predloži Narodnoj skupštini sastav Vlade.\nOn je istakao da za kandidaturu Cvijanovićeve postoji saglasnost drugih političkih partija i skupštinske većine.\nPrema njegovim riječima, osigurana je skupštinska većina koju čine SNSD, DNS, SP i dva nezavisna poslanika.\n“Želim da kažem da spekulacije koje su se pojavljivale na različite teme u vezi izbora vlasti mogu da budu demantovane za svakog onog ko realno posmatra jer je riječ o snažnoj skupštinskoj većini”, rekao je Dodik novinarima u Banjaluci.\nOn je naveo da je Cvijanovićeva i do sada obavljala funkciju predsjednika Vlade i da je član najužeg rukovodstva SNSD.\nDodik je podsjetio da je Cvijanovićevu predložio nakon obavljenih konsultacija sa predstavnicima političkih partija, koje su to htjele, i udruženjima i organizacijama iz Republike Srpske koji imaju važnu društvenu ulogu. Srna


Šampion Formule 1 Luis Hamilton ostaće vozač Mercedesa i u narednim godinama, saopšteno je iz nemačkog tima. Hamilton je potpisao novi ugovor prema kojem će za dve sezone zaraditi najmanje 30 miliona funti, a u zavisnosti od rezultata, ova suma može porasti i na 40 miliona za samo jednu godinu.\nPregovori Hamiltona i Mercedesa počeli su još prošle zime i poznavaoci auto-moto sporta nisu iznenađeni. Vozač je u izjavi za BBC i sam rekao da je ugovor bio formalnost i da on nikada nije bio srećniji u timu nego sada. Hamilton je zaključio da se sa Mercedesom dobro razume i da imaju iste stavove o Formuli 1.\nOvaj ugovor je sigurno dobar znak da bi Mercedes mogao da nastavi svoju dominaciju u najbržem trkačkom takmičenju. Od kako su 2014. godine uvedeni turbo-hibridni motori, nemački tim je osvojio četiri uzastopne titule, kako u konkurenciji vozača, tako i kod konstruktora. Čak tri titule za četiri godine pripadaju Hamiltonu, a jednu je osvojio i Niko Rozberg, koji se posle ovog uspeha i povukao iz profesionalnog sporta. Ako britanski vozač osvoji i petu titulu, izjednačiće se sa legendarnim Fanđom.\nNa dobrom je putu i pred trku u Hokenhajmu je na drugom mestu u generalnom plasmanu sa samo osam bodova manje od Sebastijana Fetela.


Biznis.ba - Delegacija SB u Vladi FBiH: Uraditi novu strategiju reforme zdravstva\nDelegacija SB u Vladi FBiH: Uraditi novu strategiju reforme zdravstva\nA. A. 16:11 / 09.11.2017.\nTrasiranje najznačajnijih okvira i pravaca reforme sektora zdravstva, bila je osnovna tema današnjeg sastanka u Vladi Federacije Bosne i Hercegovine premijera Fadila Novalića s delegacijom Svjetske banke koju je predvodila Fadia Saadah, direktorica za globalnu praksu za oblast zdravstva ove međunarodne finansijske intitucije.\nSastanku su prisustvovali i zamjenica premijera i federalna ministrica financija Jelka Milićević i federalni ministar zdravstva Vjekoslav Mandić.\nIstaknuto je da je Svjetska banka dugi niz godina angažirana u zdravstvenom sektoru u BiH i da su potrebne nove operacije i dimenzije kako bi se poboljšao nivo usluga koje utiču na ukupno zdravlje i život stanovništva.\nPokrenuta je inicijativa da se sačini vizija razvoja i unapređenja zdravstva, što je jedan od segmenata Reformske agende, i izradi nova strategija razvoja ove oblasti u BiH, obzirom na to da postojeća ističe sljedeće godine.\nMinistar Mandić je rekao da je prepoznat ogroman problem koji postoji u zdravstvu jer se s ovom problematikom do sada niko nije htio uhvatiti u koštac. Istakao je da je jedan od glavnih problema neriješeno pitanje finansiranja i da je tu potrebna temeljita reforma.\nMinistrica Milićević je kazala da je opredjeljenje Vlade FBiH da se problemi rješavaju u dva pravca, a oni su saniranje ogromne dubioze koje postoje u zdravstvenom sektoru i osiguravanje njihovog pozitivnog poslovanja u čemu je istakla značaj saradnje sa Svjetskom bankom koja bi svojim znanjem i iskustvom mogla pomoći u izradi zakonskog akta o finansijskoj konsolidaciji u ovoj oblasti.\nIstakla je da zdravstvo ne može biti finansirano samo iz doprinosa na plaće i da u tom segmentu postoji hitna potreba za donošenje zakonskih propisa kako bi se nova strategija provela i sanirale dubioze u kojim su gotovo sve zdravstvene ustanove u Federaciji BiH.\nDirektorica Saadah je rekla da Svjetska banka kroz izradu vizije želi provesti reformu zdravstva u čemu očekuje značajnu saradnju s domaćim institucijama koje su involvirane u ovu oblast, istakavši da sve reforme počinju s vizijom budućnosti.\nPremijer Novalić je istakao da se za zdravstvo u FBiH izdvaja jako puno u odnosu na mogućnosti koje imamo.\n- Nesumnjivo je da imamo kvalitet pružanja usluga zdravstvene zaštite, ali ovu oblast opterećuju strukturalni problemi, koji se kreću od pružanja usluga u primarnoj zaštiti do najvišeg nivoa, neizbalansiranost odnosa medicinskog i nemedicinskog osoblja i drugo.\nZaključujući današnji sastanak premijer Novalić je zahvalio predstavnicima Svjetske banke na pomoći u rješavanju problema koji su prisutni u zdravstvu i izrazio podršku izradi strategije njegovog razvoja, naglasivši da se, i pored složene ustavne strukture, određena pitanja mogu bolje riješiti, pri čemu je izdvojio neophodnost proširenja baze finansiranja zdravstvenog sektora.


Niš dobija još tri vrtića Meda i prvu privatnu osnovnu školu\nGotovo 200 mališana pohađa vrtiće Meda u Nišu, predškolske ustanove iza koje stoji Marina Stanković energična žena koja veruje da ništa nije neostvarivo.\nTako je bilo pre 15 godina kada je odlučila da postane preduzetnica, i danas, kada nakon otvaranja centra za rehabilitaciju dece poteškoćama u razvoju Artemida 2002. godine i sedam vrtića u gradu na Nišavi, tek ima velike planove.\n“Tako to rade žene zmajice” rekli bi u Udruženju poslovnih žena Srbije, budući da se Marina našla među 23 kandidatkinje za prestižno priznanje Cvet uspeha za ženu zmaja, koje će ova organizacija dodeliti 26. oktobra.\n“Artemida i Meda su međusobno povezane ustanove iste vlasničke strukture i moja želja je da za uslugama u Artemidi ima što manje potrebe, mada nažalost nije tako. Sa druge strane, izazov nam je da vrtićima Meda pokrijemo sve teritorije u Nišu”, izjavila je Marina Stanković za eKapiju.\nCentar Artemida od 2002. godine pomaže deci sa poteškoćama u razvoju, posvećujući posebnu pažnju autističnim mališanima.\nTrenutno, na rehabilitaciji u centru je 70- oro dece sa različitim potrebama, kao i 15 starih dementnih osoba kojima pružaju usluge u kućnim uslovima.\nU vrtićima Meda na sedam lokacija u gradu svakodnevno boravi 190 dece uzrasta od 6 meseci do 7 godina, te 20 stalno zaposlenih vaspitača, medicinskih sestara, pedagoga i psihologa koji obrazovni program sprovode po programu Ministarstva prosvete.\nOd marta 2016. godine imaju i ugovor o subvencionisanju cena sa Gradom.\n“U Nišu ima oko 2.000 dece na listi čekanja. Potražnja je velika i spremna sam da otvorim još vrtića ako grad bude imao sredstava za subvencionisane cene”, kaže Stanković, dodajući da u Nišu postoje još 2 verifikovane predškolske ustanove od kojih jedna ima jedan, a druga tri vrtića, te da među njima postoji saradnja i da su uvek na usluzi jedni drugima.\nVelika je potreba i za rehabilitacijom dece, tako da će Centar Artemida pokušati da uđe u sistem zdravstvenih usluga koje fond plaća, da se, kako kaže Marina, ne bi dešavalo da kao sada, deca počnu sa rehabilitacijom pa roditelji odustanu zbog nedostatka sredstava.\n“U planu nam je otvaranje vrtića na još tri lokacije, kao i prve privatne osnovne škole u Nišu. Takođe, planiramo da otvorimo i dom stara lica sa celodnevnim boravkom, kao i da izgradimo kuhinje za proizvodnju obroka za decu u našim vrtićima, a u postupku je i verifikacija nove predškolske ustanove Meda i drugari za teritoriju Beograda. Možda vam se čini da imam prevelike i preambiciozne planove, ali ništa nije neostvarivo”, ističe Marina Stanković koja je po profesiji diplomirani defektolog-surdoaudiolog.\nU sebe je jednako verovala i kada je nakon mesta direktora Ustanove za decu ometenu u razvoju “Mara” i direktora Predškolske ustanove “Pčelica” u Nišu, obavljala funkciju potpresednika gradske vlade četiri godine, a onda nakon gubitka izbora političke opcije kojoj je pripadala dobila otkaz i "ostala prepuštena sama sebi".\nEvocirajući uspomene na svoje preduzetničke početke Stanković je dodala da su je potreba za poslom i ljubav prema deci sa posebnim potrebama naveli da se u ovoj delatnosti oproba kao privatnik.\npregledano: 2284 puta


Ljudska prava “za šaku dinara” - Istinomer\nLjudska prava “za šaku dinara”\n8. 12. 2018.\nAnalize / Milena Popović\nVišegodišnjim ignorisanjem socio-ekonomskih uslova u kojima žive stanovnici Srbije dobili smo armiju obespravljenih građana koji se, onda, lako odriču ne tako lako osvojenih građanskih i političkih prava i sloboda.\nČetvrtina stanovništva u Srbiji je u riziku od siromaštva, a pola miliona građana, odnosno oko 7,2 odsto na raspolaganju ima manje od 12.045 dinara mesečno – što je granica apsolutnog siromaštva. U toku ove godine je više od 250.000 ljudi primalo socijalnu pomoć, a 35.000 građana se prehranjuje u narodnim kuhinjama. Nezaposlenost je i dalje, uprkos suprotnim tvrdnjama predstavnika vlasti, izuzetno visoka, a više od million stanovnika nema obezbeđen životni prostor.\nMožemo li sa ovakvom statistikom i još težom realnošću da govorimo o kakvom-takvom građanskom društvu. Imaju li građani u uslovima socijalne obespravljenosti, sa kojom se suočavaju, stvarni kapacitet da se bore za svoje politička i građanska prava i mogu li se, uopšte, nazvati punopravnim građanima, ako nemaju elementarne uslove za život?\nIzveštaji o poštovanju ljudskih prava u Srbiji iz godine u godine beleže negativan trend. Sa jedne strane, imamo gušenje medijskih sloboda, izostanak javnog dijaloga, ignorisanje kritike, verbalne i fizičke napade na političke neistomišljenike, a sa druge elementarnu ekonomsku i nesigurnost velikog broja građana, pokazuju svi relavantni izveštaju o stanju ljudskih prava kako međunarodnih, tako i domaćih organizacija.\nU kakvoj su relaciji politička i socio-ekonomska prava i da li uopšte možemo da ih razdvojimo u kontekstu Srbije.\nDr Vesna Petrović iz Beogradskog centra za ljudska prava kaže da je podela na ove dve grupe ljudskih prava, donekle, veštačka, ali prevaziđena.\n“Naši izveštaji već godinama ukazuju na visok stepen ekonomske obespravljenosti građana i činjenicu da veliki broj stanovnika Srbije ima problem da ostvari osnovna socijalna prava zagarantavana domaćim i međunarodnim zakonodavstvom. Tu ubrajamo pravo na rad i osnivanje radnih odnosa, stanovanje, obrazovanje, zdravstvenu zaštitu. Više nego logična posledica grubog zanemarivanja socijalnih prava je slabljenje građanskih sloboda“, objašnjava Petrović.\nSocio-ekonomska prava se kolokvijalno nazivaju “skupim“ pravima, jer njihovo poštovanje država treba da omogući tako što će uložiti određena sredstva, odnosno ulagati u obrazovanje, zdravstvo, rad i radne odnose, stanovanje.\nNjihovo zanemarivanje, međutim, kaže naša sagovornica, za društvo je još skuplje.\nPrimer je Srbija. Višegodišnjim ignorisanjem socio-ekonomskih uslova u kojima žive stanovnici Srbije dobili smo, objašnjava Petrović, armiju obespravljenih građana koji se, onda, lako odriču ne tako lako osvojenih građanskih prava i sloboda.\nOvu tezu slikovito ilustruje to što su ljudi u Srbiji spremni da odustanu od jednog od osnovnih političkih prava – prava glasa na izborima, kako bi obezbedili egzistencijalnu sigurnost, a biračko pravo se “prodaje“ kao na pijaci – za paket namirnica, ili nekoliko hiljada dinara.\nSrbija je, tako, postala eklaktan dokaz da ljudska prava gube vrednost ako se međusobno ne prožimaju i ne ’rade jedna za druge’. U suprotnom, socijalna nesigurnost sa sobom vuče i građane koji lako pristaju da svoje političke slobode poklone “za šaku dinara“.\nTekst je preuzet iz dnevnog lista lista Danas, Specijalni dodatak „Ljudska prava: Novi pristup“, koji je, povodom obeležavanja Dana ljudskih prava priredila organizacija A11 – Inicijativa za ekonomska i socijalna prava\nNaslovna fotografija: Istinomer Zoran Drekalović\ngrađanska prava ljudska prava politička prava socio-ekonomska prava


Abazović sa Piculom u Briselu: Evropski parlament pruža snažnu podršku crnogorskom putu u EU | Kodex.ME\nTonino Picula i Dritan Abazović, Foto: Vlada Crne Gore\nVlada Crne Gore, u saradnji sa Skupštinom, želi intenzivirati politički dijalog, umanjiti polarizaciju u društvu i postići široki politički konsenzus radi deblokirate pravosudnih institucija, istakao je predsjednik Vlade Crne Gore Dritan Abazović na sastanku sa Toninom Piculom, izvjestiocem Evropskog parlamenta za Crnu Goru.\n18. 05. 2022 - 13:13 Autor: M. B.\nIzvjestilac EP za Crnu Goru, Tonino Picula, istakao je da Evropski parlement pruža snažnu podršku crnogorskom putu u EU i da ima visoka očekivanja u sprovođenju reformi.\nPredsjednik Vlade Abazović je naglasio da Vlada kreće u vidljive i kredibilne reforme na unutrašnjem planu koje će za efekat imati pozitivnu transformaciju našeg društva, ali i omogućiti brži evropski put Crne Gore, uvjereni da će se to na kraju znati vrednovati.\nZa Crnu Goru je važno da EU prepoznaje svaki pozitivan korak i da nam daje vjetar u leđa, ukazao je predsjednik Vlade Abazović.\nAbazović je naznačio da imajući u vidu da dvije trećine građana želi vidjeti u EU i da u državi postoji široki politički konsenzus po tom osnovu, Crna Gora visoko vrednuje nedvosmislenu podršku evropskoj perspektivi Zapadnog Balkana.


PARKIC: Očistili Partizansko groblje\nKopiram ovu vijest iz Nezavisnih novina. Vjerovatno ce vecini ova vijest biti beznacajna, jer su okupirani svakodnevnim problemima koji im se cine mnogo vaznijima. Posto sam, kad god sam u Banjaluci, cesto na Gradskom groblu, prolazim i pored njegovog dijela,Partizanskog groblja i svaki put zastanem i zakljucim da je jadno i zapusteno stanje Partizanskog groblja odraz odnosa danasnjih vlasti prema partizanima i njihovoj borbi. Zato ovu akciju simpatizera SUBNORa iskreno podrzavam i smatram pozitivnom i evo ovim putem se nudim da mi se jave i ako budem u Banjaluci zelio bih, zajedno s njima, ucestvovati u njihovoj akciji vezanoj za ovo groblje. Siguran sam da ce se naci jos neki od mojih prijatelja koji bi se pridruzili.\nČlanovi Gradskog odbora SUBNOR-a očistili su Partizansko groblje. Ovo je druga akcija koju su upriličili potomci i poštovaoci boraca NOR-a. "Na ovom groblju nalazi se 540 ploča s imenima naših boraca i mi smo ovom akcijom pokazali da nismo zaboravili naše drugove, borce antifašiste", rekli su u GO SUBNOR-a. Dodali su da je uređenje tog prostora najmanje što su mogli učiniti za borce antifašiste, Partizansko groblje nije ušlo u program sanacije spomenika prema Zakonu o spomenicima i grobljima. GO SUBNOR-a tokom godine provodi niz aktivnosti, a ovo je samo jedna od njih.


Evropska komisija pokrenula je javno savjetovanje o lažnim vijestima i internet dezinformacijama i formirala stručno tijelo kako bi se suzbilo širenje lažnih vijesti na nivou EU, saopćeno je iz Brisela.\nStručnu grupu čine predstavnici akademske zajednice, internet platformi, medija i organizacija civilnog društva koji će savjetovati EK o tom fenomenu i iznijeti svoje preporuke za njegovo rješavanje.\nStrategija o suzbijanju širenja lažnih vijesti na nivou EU-a treba da bude predstavljena na proljeće ove godine.\nRezultati istraživanja Eurobarometra obavljeni 17. decembra 2016. pokazali su, naime, da su evropski građani zabrinuti za nezavisnost medija te da ljudi nemaju povjerenja u medije.\n- Sloboda primanja i prenošenja informacija i pluralizam medija zaštićeni su Poveljom EU-a o temeljnim pravima. Živimo u dobu u kojem nas preplavljuju informacije i dezinformacije. Stoga svojim građanima moramo osigurati alate za prepoznavanje lažnih vijesti, poboljšavanje povjerenja na internetu i upravljanje primljenim informacijama - rekao je tim povodom potpredsjednik EK Frans Timerman.\n- Moramo pronaći uravnoteženi pristup između slobode izražavanja , medijskog pluralizma i prava građana na pristup raznolikim i pouzdanim informacijama. U pronalaženju rješenja trebalo bi da učestvuju svi relevantni subjekti, kao što su internet platforme ili informativni mediji - dodao je potpredsjednik zadužen za jedinstveno digitalno tržište Andrus Ansip.\nGrađani, platforme društvenih medija, medijske kuće, istraživaci i javna tijela pozvani su da daju svoja mišljenja tokom savjetovanja, prenosi Index.hr.\nOvo se savjetovanje odnosi samo na lažne informacije i dezinformacije na internetu kada sadržaj nije sam po sebi nezakonit, te stoga nije obuhvaćen postojecim zakonodavstvom EU-a ili nacionalnim zakonodavstvom i samoregulatornim mjerama.\nEvropski parlament je prošle godine donio rezoluciju kojom je Komisiju pozvao da dubinski analizira trenutnu situaciju i pravni okvir u pogledu lažnih vijesti i da provjeri mogućnost zakonodavne intervencije kako bi se ograničilo distribuciju i širenje lažnih sadržaja.\nKomisija je potvrdila da je to prioritet te je inicijativu za suzbijanje lažnih vijesti na internetu uključila u svoj program rada za ovu godinu.\nUbjedljive pobjede rukometaša Njemačke i Španije na startu EP-a 13.01.2018 20:16\nStanovnici Havaja primili poruku o balističkom projektilu 13.01.2018 20:29


Beta 10. decembra 2015. 14:25\nJedan od najstarijih Poljaka, Ščepan Kocemba iz sela Nove Ribje na jugu Poljske dokazao je da za krupne životne odluke nikada nije kasno, pošto je pre dva meseca, uoči 108. rodjendana prestao da puši.\nDeveti najstariji stanovnik Poljske i drugi najstariji muškarac priznao je čestitarima iz opštine i novinarima koji su početkom sedmice došli da ga obidju na 108. rodjendan da mu nedostaju najviše one starinske cigare koje je svojom rukom uvijao od kupovanog duvana.\nJunački se, medjutim, bori da ponovo ne zapali cigaretu pošto je njegov pušački staž trajao ravno 95 godina.\nZa dug životu u zdravlju Kocembi nije smetala ni redovna čašica alkoholnog pića, kako je kazao, za cirkulaciju.\nŠčepan Kocemba rodjen je 1907. godine, bio je borac u Drugom svetskom ratu, najstariji je vatrogasac dobrovoljac u Poljskoj a ceo život je proveo radeći na svom imanju i svirajući harmoniku po svadbama i svetkovinama.\nO njemu sada brine velika porodica – petoro dece, 12 unuka i njihove porodice.